Gastroenteritis - Wikipedia, entziklopedia askea.\nAldi berean urdaila eta heste meharra kaltetzen dituen hantura-prozesua\nGastroenteritisa heste meharraren eta urdailaren aldibereko hantura da. Gai pozoitsuak hartzearen, elikagaiak behar bezala ez mastekatzearen, edari alkoholdunak edo oso hotzak edatearen, edo kutsaduraren baten ondorio izaten da. Goragalea eta beherakoa eragiten ditu; gorputzak ura galtzen duenez, oso arriskutsua izan daiteke.\ngastrointestinal system disease (en)\ndigestive sign (en)\noka, beherakoa, goragalea, sukarra, tripako mina, Bihotzerrea, Espasmoa, deshidratazioa\nabdominal cramps (en)\nEritromizina, Ondansetron, Ziprofloxazino eta Ibuprofeno\n008.8, 009.0, 009.1 eta 558\n000252 eta 000254\n1 Sarrera anatomikoa\n1.1.3 Epiploi handia\n1.1.4 Epiploi txikia\n1.2.2 Zelula geruzak\n2.1 Jatorri birikoa\n2.2 Jatorri bakterianoa\n2.3 Jatorri parasitoa\n2.4 Jatorri ez-infekziosoa\n4.1.1 Diagnostiko diferentziala\nUrdaila ("gastro"-) eta heste mehearen ("entero"-) hantura ("-itis") eragiten duen gaixotasuna da. Sintoma nagusiak beherakoa, okadak, min abdominala eta karranpak dira.  Normalean, birusek sortzen dute gastroenteritisa; dena den, bakterioek, parasitoek edota onddoek ere sor dezakete.\nUrdailari dagokionez, digestio aparatuko atalik zabalena da, heste gorriaren beheko muturretik duodenoraino hedatzen dena. Lau atal ditu:\nFornixa edo fundusa: urdailaren eta hestegorriaren artean kardias zuloa dago eta honen gainetik geratuko den zatia izango da.\nKardia atala: kardias zuloaren alboan dago.\nGorputza: atal nagusia.\nAtal pilorikoa: bi atalez osatuta dago: antro pilorikoa eta hodi pilorikoa. Hodi pilorikoa piloro zuloan bukatzen da, duodenoarekin komunikatuz.\nHorretaz gain urdailean bi aurpegi bereizten dira: aurrekoa eta atzekoa.\nAurrekoa hainbat egiturarekin erlazionatzen da: abdomenaren aurreko paretarekin, gibelaren ezkerreko lobuluaren beheko aurpegiarekin, gibelaren lobulu karratuarekin eta behazun xixkuarekin.\nAtzeko aurpegia ere egitura ezberdinekin erlazionatzen da: poltsa omentala edo epiploiaren transkabitatearekin. Hau peritoneo barrunbearen zakuondo bat da. Honen atzean aorta, ezkerreko giltzurruna, ezkerreko giltzurrun arteria eta ezkerreko giltzurrun zaina egongo dira.\nGainera, urdailak bi ertz ditu.\nEskuinekoa edo makurdura txikia: ahurra da eta hestegorriaren eskumako ertzaren jarraipena da. Hemen ildo angeluarra dago, nun atal pilorikoa hasiko den.\nEzkerrekoa edo makurdura handia: ganbila da. Hau ez da hestegorriaren ezkerreko ertzarekiko jarraia. Izan ere, tartean kardia ildoa dago.\nMakurdura handiari lotuta dagoen atzeko mesogastrioa da.\nEpiploiaren amantala: egitura hau sortzeko bi orri jaisten dira eta beste bi igotzen dira. Hasiera batean jaisten eta igotzen diren orrien artean espazio bat dago; ondoren, ordea, guztiak elkartzen dira. Gainera, aurrerantz eta beherantz abiatzean zeharkako kolonaren aurreko paretarekin fusionatzen da. Handia eta zabala da eta jaistean heste meharreko lakioak estaltzen ditu. Gantzez beterik dago.\nLotailu gastroesplenikoa: ezkerrerantz abiatu eta barera heltzen da. Hemen honen inguruko errai peritoneoarekin jarraitzen da.\nBi zati ditu, jarraiak direnak.\nLotailu gastrohepatikoa: urdailaren eta gibelaren artean kokatzen da. Urdailaren makurdura txikitik sortzen da.\nLotailu duodenohepatikoa: gibelaren eta duodenoaren hasierako zatiaren artean dago. Izan ere azken hau ere peritoneo barneko egitura da. Duodenoaren hasierako zatiaren goiko aldetik sortzen da.\nBi lotailu hauek gibeleraino helduko dira, non gibelaren inguruko errai peritoneoarekin jarraituko diren.\nEpiploi txikiaren eskuineko ertz librean, bi orrien artean, gibelaren pedikuloko egiturak kokatzen dira: porta zaina, koledokoa eta gibeleko arteria propioa. Atzean, berriz, zulo epiploikoa edo Winslow hiatoa dago. Honen bitartez poltsa omentalera heltzen da.\nGeruza mota ezberdinak bereizten dira urdaileko paretan:\nMukosa: tolesdurak makroskopikoki ikus daitezke. Hauek mota ezberdinetakoak dira:\nLuzetarako tolesdurak: makurdura txikian daude eta pilororaino hedatzen dira.\nTolesdura irregularrak: makurdura handian daude eta atal ezberdinetan zehar desberdinak dira. Fundusean txikiak izaten dira, eta gorputzekoak, aldiz, handiagoak.\nAzpimukosa edo mukosa azpiko geruza\nLaprana: barnekoena. Geruza hau osatzen duten zuntzak fundusean eta gorputzaren goikaldean kokatzen dira batez ere. Ez dute urdailaren pareta osoa estaltzen.\nZirkularra: tartean kokatzen da. Urdaileko pareta guztietan dago. Piloroaren inguruan oso lodia da. Hemen esfinter zirkular bat osatuko du. Esfinterrean zuntz zirkularrak eta luzetarakoak egongo dira.\nLuzetarakoa: kanpokoena da eta ez da osoa. Hestegorriko luzetarako zuntzek bi banda osatzen dituzte kardias zuloaren mailan. Bat makurdura txikira abiatzen da eta bestea handira. Ondorioz, urdaileko aurreko eta atzeko paretetan, erdiko ataletan, ez dago luzetarako zuntz muskularrik. Atal pilorikora heltzean bi bandak berriro elkartzen dira, atal hau estaliz.\nErrai peritoneoa: peritoneo barruko egituretan agertzen den geruzarik kanpokoena da. Peritoneo kanpoko egituretan, berriz, adbentizia edo serosoa antzematen da. Urdaila peritoneo barruko egitura da, eta beraz, errai peritoneoz inguratuta dago.\nHeste mehea duodenoak, jejunoak eta ileonak osatuko dute,  hauek urdailaren ondoren kokatuko dira. Heste mehearen funtzio nagusiak nutrienteak xurgatzea eta digeritzea dira, baita immunitate barrera bezala jokatzea. Gorputzeko zelula gehienak berritzen dituen organo bat da. Hau bost egunero gertatzen da. \nUrdaila jarraituz, duodenoa dago. Duodenoak 4 atal ditu:\nAtal horizontala edo goiko atala: duodenoaren bulbo ere deitzen zaio. Duodenoaren 4 ataletatik peritoneo barrukoa den atal bakarra da. Honen alde kranealetik lotailu duodenohepatikoa irteten da, epiploi txikiaren eskuineko atala dena. Goiko atal hau eskuinera abiatzen da. 1. orno lunbarraren mailan kokatu eta tolestu egiten da (duodenoaren goiko tolestura deitzen zaio).\nBeheranzko atala: peritoneo atzeko egitura da. Beheranzko atala L1 mailatik L3 mailaraino hedatzen da. Berriro tolesten da, duodenoaren beheko tolestura eratuz. Beheranzko ataleraino hurrengo atalak iristen dira:\nVater anpulua edo karunkula handia: beheranzko atalaren atze-erdialdeko paretan dago. Hona bi iraizpen hodi iritsiko dira enbor komun bat sortuz: areatik datorren iraizpen hodi nagusia edo Wirsung-ena eta gibeletik datorren koledokoa.\nKarunkula edo papila txikira: 2cm gorago kokatzen da. Hona iritsiko da areatik irteten den beste iraizpen hodia, laguntzailea edo Santorini-rena.\nBeheko atala: peritoneo atzeko egitura da. Beheko kaba zainaren eta aortaren aurrealdetik gurutzatzen da, aortaren ezkerreko aldean gorantz eta ezkerralderantz abiatuz.\nGoranzko atala: peritoneo atzeko egitura da. 2. orno lunbarraren ezkerreko aldera iristen da, non tolestura bat eginez heste meharreko jejunoarekin jarraitzen den.\nAngelu duodenojejunal honetan, 2. orno lunbarraren ezkerrean kokatuta, heste meharra berriro peritoneo barrukoa egiten da. Beraz, jejunoa peritoneo barruko egitura izango da; daukan atzeko mesoa mesenterio deitzen da.\nDuodenoaren zelula geruzak hurrengoak izango dira:\nGeruza mukosoa: atal horizontalean nahiko lisoa izaten da. Baino gainerako ataletan tolestura zirkularrak ikusten dira: Kerckring balbulak. Honen eraketan mukosak zein mukosa azpiko geruzak hartzen dute parte.\nMukosa azpiko geruza: geruza honetan Brunner guruinak bereizten dira.\nGeruza muskularra: hemen bi azpi-geruza muskular bereizten dira, barruko zelula zirkularrak eta kanpoko luzetarako zuntzak.\nGatroenteritisaren birus batzuk.\nGastroenteritisaren jatorri nagusiak Escherichia coli eta Campylobacter generoko bakterioak eta errotabirus generoko birusak dira. Hala ere, gaixotasun honek jatorri ez infekziosoak izan ditzakeela ikusi da. Gehien bat umeengan ematen da beraien immunitate sistema ez dagoelako garatuegi eta beraien higiene ez oso nabarmenagatik. Birusak umeen gastroenteritis kasuen %70-aren eragileak dira.\nLehen esan dugun bezala, birusen barruan errotabirusa izango da ume gehien kutsatzen dituena, herrialde garatuetan zein azpigaratuetan. Horrez gain, badaude beste birus batzuk gaixotasun honen eragileak izango direnak; hala nola, adenobirusa, astrobirusa eta noronirusa.\nNorobirusa, Estatu Batuetan bizi diren helduengan gastroenteritis kasu gehien eragiten dituena da, gaixotasun honen agerraldien %90 baino gehiago eraginez. Normalean, epidemia hauek pertsona asko, leku edo inguru murriztu batean daudenean gertatzen dira, adibidez ospitaletan edo jatetxeetan. Gainera kontuan izan behar dugu gaixotasun hau pairatu dutenek kutsakorrak izaten jarrai dezaketela nahiz eta bere sintomak jada ez izan.\nGatroenteritisaren birusa mikroskopio bidez ikusita.\nHerrialde garatuetan Campylobacter jejuni bakterioa izango da gastroenteritis bakterianoaren jatorri nagusia. Bakterio honek eragindako kasuen erdia hegaztien okelarekin erlazionatuta dago. %15 izango da bakterioek umeen gastroenteritisean duten agerrera.\nKutsatzeko modurik errazena jakien bitartez da. Jakiren bat kutsatu egiten bada eta giro tenperaturan mantendu, bertako bakterioak biderkatu egiten dira. Horrelako jakiren bat janez gero, kutsatzeko arriskua askoz ere handiagoa izango da. Mota honetako jakien artean hurrengoak dira ezagunenak: haragi gordina, oilaskoa, arrautzak, pasteurizatu gabeko esnea, gaztai freskoa, fruituak eta barazkiak.\nClostridium difficile bakterioak pertsona helduengan eragingo ditu kasu gehienak. Umeak bakterio honen eramaileak izan daitezke sintomarik pariatu gabe. Normalean, antibiotikoen erabilerarekin lotuta dago, hau da, antibiotikoak hartzen ibili diren pertsonek probabilitate handiagoa dute bakterio honek eragiten duen gastroenteritisa pairatzeko. Kontuan izanda zein antibiotiko kontsumitu duzun probabilitatea aldatu egiten da ere.\nEntamoeba histolytica eta Cryptosporidium generoko protozoo parasitoek umeengan agertu diren kasuen %10a eragin dituzte.\nTalde honen barruan antibiotikoak (hanturaren aurkako antibiotiko ez esteroideoa) eta glutena sartzen dira, baita Crohn-en gaixotasuna ere.\nBatzuetan jandako arrain mota ezberdinekin lotuta egon daiteke. Adibidez, badaude uretan toxinak sortzen dituzten mikroorganismoak. Koralak kolonizatzen dituzte eta gero arrain belarjaleek koral hau jaten dute. Arrainek ez dute inongo sintomarik pairatzen baina toxikoak bilakatzen dira. Beraz, guk arrain hori jatean toxinak gure organismoan sartuko ditugu eta gastroenteritisa eragiten digute.\nGastroenteritisak normalean beherakoak eta okadak, edota bietako bat (kasu gutxitan) eragiten ditu. Gainera, pazienteak kalanbre abdominalak izan ditzake. Sintomak, agente infekziosoa bereganatu eta 12-72 ordutara hasten dira pairatzen. Agentea birikoa den kasuetan, gaixotasuna aste bat igaro ondoren desagertzen da. Kausa biral batzuk sukarra, nekea, zefaleak eta min muskularrarekin lotuta egon daitezke. Beherakoan odol-galera baldin badago ziurrenik agente bakteriano batek eragindakoa izango da.\nHorrez gain, infekzio bakteriano batzuek min abdominal zorrotza eragin dezakete, eta aste batzuetako iraupena eduki. Hala ere, garapen maila txikiagoko lurraldeetan, infekzio zorrotzekiko tratamendua ez dago eskura. Horrenbestez, ohikoa da beherako kronikoa pairatzea.\nHari beretik, beherakoaren konplikazioetariko bat deshidratazioa da, eta horrek sintoma hauek ekar ditzake: larruazaleko hanpadura eskasa eta ez-ohiko arnasketa. Herrialde pobreetan, horrekin batera datorren desnutrizioak epe luzeko hazkuntza-atzerapena eta gutxiegitasun kognitiboa ekar ditzake.\nAlde batetik, infekzioa Campylobacterrek eragindakoa izatekotan, kaltetuen %1k artritis erreaktiboa sufritzen du gastroenteritisa eta gero.\nBestetik, gaixotasuna Escherichia Coliren Shiga toxinek eragindakoa bada, Sindrome Uremiko Hemolitikoa ager daiteke; hau da, plaketopenia, giltzurrunen funtzionamendu eza eta eritropenia. Umeek honetaz kutsatzeko aukera gehiago dituzte.\nOrokorrean, ez dago kausa zehatza ezagutzearen beharrik, gaixotasuna era berean maneia daitekeelako agentea ezagutzen bada ala ez bada ezagutzen. Hala ere, gorotzetan odola aurkezten dutenen pertsonen kasuetan, kultibo bat egitea beharrezkoa litzateke janari intoxikazio bat pairatu badute edota hirugarren munduko herrialdeetan egon badira jakiteko.\nEdonola ere, kontrolerako diagnostikoak egin daitezke, elektrolito mailak eta giltzurrun funtzioak neurtuz, deshidratazio zorrotz baten susmoa izatekotan.\nOso garrantzitsua da pazienteak deshidratazioa pairatzen duen ala ez zehaztea. Deshidratazio-maila desberdinak daude: arina (%3–5 ), moderatua (%6–9 ), eta zorrotza (≥%10).\nUmeetan detekta daiteke arnaste-zailtasun, gehiegikeria kapilar eta azal arazoengatik. Oso zaila da deshidratazioa diagnostikatzea analisi biokimikoen bitartez.\nOso garrantzitsua da apendizitisaren, gernu-infekzio eta antzerako gaixotasunen sintomekin ez nahastea. Pazienteak soilik okadak edo beherakoak aurkeztekotan, diagnostiko diferentziala zailtzen da.\nApendizitisarekin ez nahasteko, beherako kantitate handia gastroenteritisaren bereizgarria dela jakitea oso garrantzitsua da.\nZetoazidosi diabetikoak ez du beherakorik aurkezten.\nHigienea zaintzea eta elikadura egokia mantentzea neurri garrantzitsuak dira gaixotasun hau sendatzeko eta ez transmititzeko. Horrez gain, galdutako likido guztia berreskuratzeko pixkanaka pixkanaka ur asko edan behar da. Horretarako, seruma edateaz gain ura bikarbonato eta gatzarekin ere edan daiteke.\nOndorengo faktoreak kontuan hartu behar dira gaixotasuna tratatzeko orduan:\nLehen aipatu bezala, berriro hidratatzea oso garrantzitsua da haur eta helduetan. Hau batez ere aho bidez berriro hidratatzeko gatzak (SRO) hartuz lortzen da. Kasu larrienetan, aldiz, zuzenean zainetatik sartu behar izaten dira gatz hauek (pertsonak konortea galtzen duenean, adibidez). Gainera, karbohidrato konplexuak dituzten elikagaiak hartzea komeni da (hau da, garia eta arroza dituzten elikagaiak). Gainera, azukredun edariak hartzea ez da gomendagarria bost urte baino gutxiago dituzten umeetan sintomak areagotu daitezkeelako.\nGomendatzen da amaren esnea edaten duten haurrek eta oraindik biberoia hartzen duten haurrek berdin jarraitzea (azken hauek, hidratatzeko gatzak ere hartu behar dituztela kontuan hartuta). Hala ere, azukre sinpleak dituzten elikagaiak hartzea saihestu behar da. Gainera, probiotiko batzuek gaixotasunaren iraupena eta sintomak murriztu ditzakete.\nNormalean gaixotasun honetan ez da beharrezkoa izaten antibiotikoak hartzea, baina sintomak oso larriak diren kasuetan edota kausa bakterianoa denean hartzea gomendatzen da. Makrolidoak dira antibiotiko gomendatuenak.\nFarmako hauek arazo gehiago sorrarazten dituzte normalean, horregatik ez da oso gomendagarria hauek erabiltzea, nahiz eta arazo hauek jasateko probabilitatea baxua izan.\n↑ Craig, Sandy A.; Zich, David K.. (2010). «Gastroenteritis» Rosen's Emergency Medicine – Concepts and Clinical Practice (Elsevier): 1200–1227. ISBN 9780323054720. (Noiz kontsultatua: 2019-10-30).\n↑ Díaz Oquendo, Yanela. (2013-06). «Funciones de enfermería en la unidad quirúrgica de nefrología» Enfermería Nefrológica 16 (2): 121–128. doi:10.4321/s2254-28842013000200009. ISSN 2254-2884. (Noiz kontsultatua: 2019-10-30).\n↑ Salvo Romero, Eloisa; Alonso Cotoner, Carmen; Pardo Camacho, Cristina; Casado Bedmar, Maite; Vicario, Maria. (2015). «The intestinal barrier function and its involvement in digestive disease» Revista Española de Enfermedades Digestivas 108 doi:10.17235/reed.2015.3846/2015. ISSN 1130-0108. (Noiz kontsultatua: 2019-10-30).\n↑ «Astrovirus - Diagnóstico molecular (RT-PCR). - IVAMI» www.ivami.com (Noiz kontsultatua: 2019-10-30).\n↑ «Infecciones por Norovirus» medlineplus.gov (Noiz kontsultatua: 2019-10-30).\n↑ «Crohn-en gaixotasuna - Wikia-Elika» wikia.elika.eus (Noiz kontsultatua: 2019-10-30).\n↑ (Gaztelaniaz) «Solución de rehidratación oral (SRO) con polímeros de glucosa para el tratamiento de la diarrea aguda» www.cochrane.org (Noiz kontsultatua: 2019-10-30).\n↑ (Gaztelaniaz) «Diccionario de cáncer» National Cancer Institute 2011-02-02 (Noiz kontsultatua: 2019-10-30).\n↑ (Gaztelaniaz) «Macrólidos - Enfermedades infecciosas» Manual MSD versión para profesionales (Noiz kontsultatua: 2019-10-30).\nAzken aldaketa 3 maiatza 2021(e)an, 10:38(e)tan\nOrriaren azken aldaketa: 3 maiatza 2021, 10:38.


Matilde Elexpuru enpresaburua eta Garbiñe Mendizabal feminista, ‘Gazte Role Model ’sariak | El Correo\nZurekinMatilde Elexpuru enpresaburua eta Garbiñe Mendizabal feminista, ‘Gazte Role Model ’sariak\nMatilde Elexpuru enpresaburua eta Garbiñe Mendizabal feminista, ‘Gazte Role Model ’sariak\nBegoñazpi ikastolak antolatzen dituen sariak dira\n'Gazte Role Model Saria' sariak Begoñazpi Ikastolak urtero lan eta solidaritate baloreak aintzat hartuz, emoten dauzan sariak dira. Aurtengo sarituak, beste kargu asko izan badau be, 2015era arte Bizkaiko Enpresarien Elkarteko presidentea izan dan bilbotar enpresaburu entzutetsua dan Matilde Elexpuru eta euskal mugimendu feministaren bultzatzailea dan Garbiñe Mendizabal Furundarena izango dira.\nSari-banaketa, azaroaren 13an, astelehena, arratsaldeko 18:00etan Begoñazpi Ikastolan izango da (Jesus Galindez etorbidea, 15 -Txurdinaga- Bilbo). Bertan izango dira Bilboko alkatea dan Juan Mari Aburto, Hezkuntza, Hizkuntza Politika eta Kultura sailburua dan Cristina Uriarte, Euskara, Kultura eta Kiroleko Foru Diputatua dan Lorea Bilbao eta Bilboko Elizbarrutiko gotzaina dan Mario Iceta. Solidaritate ereduari jagokon saria, Garbiñe Mendizabalek jasoko dau eta lan munduari jagokona, Matilde Elexpuruk.\nX. edizio honetan, Begoñazpi Ikastolako Gazte Role Model sariek, lehen aldiz, emakume bi sarituko dabez arlo bietan. Honek, sarien bardintasun izaera indartuko daualarik. Aipagarri eta eredu diran emakume bi honeek eten bako lana egin baitabe; bai gizartean, bai enpresan emakumeak bere lekua izateko zein honetan gailendu eta nabarmentzeko.\nEuskadiko gizarte eta enpresa munduko zazpi adituk osotu daben epaimahaiak, bilbotarra dan Elexpururen lan-ibilbidea goraipatu dau, Euskadiko lan-eremuan enpresaburu nabarmenetarikoa izatea lortu dau eta. 1975ean sortutako Tisa Congresos S.L. eta Traductores e Intérpretes S.A.ko zuzendari izan zan Elexpuruk, Bilbao Convention Bureau eta Kongresuak antolatzen dauazan Enpresak OPSCE Euskal Elkartea bezalako beste zenbait elkarte eta erakunde be sortu eta sustatu dau. Gainera, 2006-2015 bitartean, Bizkaiko Emakumezko Enpresari eta Zuzendarien Elkarteko eta Euskadiko Emakumezko Lan, Zuzendari eta Enpresarien Federazioko presidentea be izan zan.\nEpaimahaiak, modu honetan, “emakumezko lehen enpresaria izanik, enpresarako sena izan eta eginiko lanean sakrifizioa eta ahalegina ez eze, jarraitasuna eta iraunkortasuna be erakutsi dauala eta,” bere lan-ibilbidea onartu eta aintzat hartu dau. 2016an, Eusko Jaurlaritzaren Jose Mari Korta Saria be erdietsi eban.\nMendizabali jagokonez, hauxe nabarmentzen dau epaimahaiak: “giza-eskubideekiko konpromisoa eta emakumeen eskubideen defendatzaile sutsua izanik, gizon eta emakumeen arteko bardintasunaren aldeko hainbat erakunde eta elkarte sortu dauz”.\nSoziologia eta Politika-Zientzietan lizentziatua, 1970. hamarkadatik aurrera Euskadiko mugimendu feministan parte hartu badau be, beste batzuekin batera, Ágora Feminista bezalako zenbait mugimenduren sortzaile be izan da. Era berean, bardintasun eta emakumeen aldeko nazioarteko zenbait ekitaldi, kongresu eta hitzalditan parte hartu dau. Egun, Emakumeen eta Gizonen Berdintasunerako Lankidetza Erakundeko presidentea izateaz gain, Bizkaiko Foru Aldundiko Genero Politika Eremutik Parekatuz programa be koordinatzen dau.\nBegoñazpi Ikastolako zuzendaria dan Merkat Bernaolak diñoanez, hamargarren edizio honetako epaimahaiak sarituen gizarte-lana eta humanitarioa onartzeaz gain, “harremanetan zein barrikuntza eremuan gazteek jarraitzeko eredu izateko egiten daben lana be goratu dau, lana autorrealizazio profesionaltzat hartuz eta egoera ahulean dagozanekiko solidaritatea izanez”.\n‘Gazte Role Model Saria 2017’ epaimahaia, Euskadiko enpresa eta gizarte-laneko zazpi adituk osotu dabe. Honeexek dira: Izaskun Artetxe Bizkaiko Foru Aldundiko Sustapen Ekonomia saileko idazkari tekniko ekonomikoa, Aitor Cobanera SPRIko Teknologia eta Barrikuntzako zuzendaria, Txema Villate Innobasque, Berrikuntzaren Euskal Agentziako presidente ondokoa, Iñaki Garcinuño CEBEK, Bizkaiko Enpresarien Konfederazioko presidentea, Gaspar Martinez Bilboko Elizbarrutiko kultura-ondasunen arduraduna, Nerea Begoña Elizbarrutiko Ikastetxeetako zuzendari nagusia eta Merkat Bernaola Begoñazpi Ikastolako zuzendaria.\nEpaimahaikideen esanetan, X. edizio honetako Gazte Role Model Saria jaso dabenek, “gazteentzako eredu izango dira enpresa munduan daben jarrera baikorragaitik, lan-garapenagaitik eta besteenganako arduragaitik”. Hain zuzen be, hauxe da 2008tik hona Bilboko Gotzaitegikoa dan eta 1.700 ikasle baino gehiago dauzan ikastola honetako sarien helburu nagusia.\nSarituek hezkuntza, fantasia eta mugimenduaren ikurra dan eta Nestor Basterretxea eskultore bizkaitarrak eginiko‘Gazte Role Model Saria’ eskultura jasoko dabe. Ekitaldian, Ikastolak azken hamar urteotan, sariok izan daben garrantziaren barri emongo deusku.\nHamazazpi lan aurkeztu dituzte emakume zinemagileak indartzeko formakuntza programara\nValtonyc eta César Strawberry, EHUko 'Kantatzen duten herriak' jardunaldian\nBertsolaritza, Arrigorriagako DBHko ikasleentzako Euskal sortzailea zara? Hona hemen zure aukera!


Irekia Eusko Jaurlaritza - Gobierno Vasco :: Iñigo Urkullu Lehendakariak Quebec bisitatuko du urriko azken astean, bidaia ekonomiko, instituzional eta kultural batean (Gobernu Bilera 2017-10-24)\nIñigo Urkullu Lehendakariak Quebec bisitatuko …\nBidaia ofizialari urriaren 30ean emango zaio hasiera, Montrealen, eta azaroaren 3an emango zaio amaiera, Ottawan\nIñigo Urkullu lehendakariak, Quebecera bidaiatuko du, izaera ekonomikoa, instituzionala eta kulturala duen bidaia ofizialean. Lehendakariak Montreal, Quebec eta Ottawa hiriak bisitatuko ditu, eta harreman politikoak, historikoak eta kulturalak estutuko ditu. Eusko Jaurlaritzaren ordezkaritzak bilerak egingo ditu Quebeceko agintari eta erakundeekin, baita enpresen, hezkuntzaren eta kulturaren munduarekin eta euskal kolektibitatearekin ere.\nQuebec lehentasuneko bazkidea da Euskadi-Basque Country 2020 nazioartekotzeko esparru estrategiaren barruan. Haren kultura eta hizkuntza-aniztasunaren babesagatik, Euskadirekin lotzen duten harremanengatik, berrikuntzaren aldeko apustuagatik edota aldaketa klimatikoaren kontrako jarreragatik katalogatu da lehentasuneko bazkide. Lehendakari batek Quebec bisitatzen duen lehen bidaia ofiziala da. Berarekin batera Arantxa Tapia, Ekonomiaren Garapen eta Azpiegituren sailburua eta Marian Elorza Kanpo Harremanetarako Idazkari Nagusiak izango dira.. Urkullu lehendakariak legegintzaldi honetan (2016tik aurrera) atzerrira egiten duen bosgarren irteera izango da. Aurrekoetan Erroman, Auschwitzen, Bruselan eta Bogotan izan zen.\nEuskadirentzako zein Quebecentzako aukeren agertoki batean biltzen da bidaia ofiziala. Aukerak erakunde-harremanen arloan, lehen aldiz bilduko baitira bi gobernuak, eta kulturaren eta ekonomiaren arloan, CETA akordioa onartu ostean. Gainera, Eskoziak eta Quebec-ek legaltasun printzipioa eta printzipio demokratikoa uztartzearen eredu dira hitzartutako legezko galdeketaren bitartez.\nEgonaldi horretan, Eusko Jaurlaritzako ordezkaritzak erakunde-harremanak izango ditu Philippe Couillard Quebeceko lehen ministroarekin, eta lankidetza-memoranduma sinatuko dute. Horrez gain, Quebeceko Parlamentuko kideekin bilduko da, baita Lehen Ministrordea eta Ekonomia, Berrikuntza eta Zientziako ministroa denarekin ere.\nBestalde, lehendakariak bi hitzaldi egitea ere aurreikusi da, bat Montrealeko Nazioarteko Harremanetako Kontseiluan (CORIM) eta bestea herrialdeko unibertsitate garrantzitsuenetako batean, Laval Unibertsitatean.\nEnpresa-topaketei dagokienez, euskal ordezkaritzak zuzen-zuzenean ezagutuko ditu nazioartekotutako euskal enpresa batzuk eta Quebeceko punta-puntako sektoreak, hala nola ORBINOX. Halaber, Lehendakariak IREQ bisitatuko du, nazioarteko eremuan erreferentziazko energiarekin lotutako I+G institutua.\nEra berean, aurreikusita dago Quebeceko euskal erkidegoarekin biltzea eta euskal balea-arrantzaleek inguru horretan utzitako ondarearekiko hurbilketa egitea, Parcs Canada erakunde federalarekin akordio bat sinatuta, erakunde horrek kudeatzen baitu Kanadako kultura- eta natura-ondarea. Azkenik, Gobernu Federalaren Global Affair saileko ordezkariekin ere batzarra izango du (Kanpo Harremanak, Nazioarteko Merkataritza eta Lankidetza).\nEuskadi - Basque Country proiektatzea\nHau izango da lehendakariak legegintzaldi honetan atzerrira egiten duen bosgarren irteera. Atzerrirako bisitaldi hauekin, Eusko Jaurlaritzak, lehendakaria buru dela, Basque Country estrategia kanpoan proiektatzen jarraitu nahi du, eta, horretarako, erakundeekin eta politikaren, ekonomiaren eta kulturaren munduko kideekin biltzen da, eta beste herrialde batzuekin itunak sinatzen ditu. Quebec sartuko da Aliantza Estrategikoko Sarean. Sare hori 6 eskualde liderrek osatzen dute (Akitaniak, Bavariak, Flandriak, Querétarok, Jiangtsuk eta Cundinamarcak.)\nHarreman historikoa dago Euskadi eta Quebec artean, eta etorkizunean lankidetza-bide berriak jorratzeko oinarria izan daiteke harreman hori. Kulturaren arloan, euskal balea-arrantzaleak Quebeceko lurraldean finkatu ziren garaietan hasi zen bi herrien arteko harreman historikoa. Quebeceko kostaldeko lurraldeetan duela mende batzuetatik izan da euskal presentzia. Esate baterako, Trois Pistoles herrian Euskal Abenturaren Parkea dago, eta handik kilometro gutxira, Ternua eta Labrador probintzian, oraindik ere euskaldunen “nazioarteko lehen ezarpen” handiaren arrastoak daude, balearen arrantza eta industria. Gaur egun, Montrealeko Euskal Etxeak biltzen du Quebecen bizi den euskal-erkidegoa.\nAzken urteotan, harreman estua sortu da ingurumenaren arloan, eta batez ere klima-aldaketaren arloan. Bestalde, Euskadik zein Quebecek kanpoan proiektatzeko ikuspegi bera dute, eta etorkizunean baterako ekintzak gauzatzeko nahia azaldu dute.\nEkonomiaren arloan, berriz, eta CETA behin-behinekoz abian jarri ostean, Euskadi Europara —Atlantikoko aurrealdean— sartzeko atea izan daiteke Quebecentzat, eta, era berean, Quebecek erraztu dezake euskal produktuak Kanadako eta Ameriketako Estatu Batuetako merkatuan sartzea —euskal esportazioen helmuga nagusietako bat—.


IVAPeko liburutegiaren Bilboko egoitza itxita egongo da urtarrilaren 24tik 28ra arte. Barkatu eragozpenak.\nEuropako gazteria-proiektuen diseinua eta kudeaketa online ikastaroa. Erasmus+ Gazteria eta Europako Elkartasun Kidegoa programen berrikuntzak\nEuropako gazteria-proiektuen diseinua eta kudeaketa. Erasmus+ Gazteria eta Europako Elkartasun Kidegoa programen berrikuntzak 2021-2027 Europako diru-laguntzen esparruan\n"PASIRA", bueltan dira ibilbide osasungarriak\nAzkoitiko Udala iaz hasi zen ibilbide osasungarriak antolatzen esperientzia pilotu gisa, eta orain, egitasmoa finkatu nahian, PASIRA jarri du martxan.\n50 langile edo gehiagoko enpresek desgaitasuna duten kontratatutako pertsonen zerrenda jakinarazteko betebeharra dute


IoT – LoRaWAN: Ezagutu nola lagun diezazukeen zure enpresaren digitalizazioan eta eraldaketa energetikoan – BicAraba\nIoT – LoRaWAN: Ezagutu nola lagun diezazukeen zure enpresaren digitalizazioan eta eraldaketa energetikoan\nIraila 24 / 09:00 - 11:00\nEskura dauden garapen teknologiko berriekin, IoT delakoak aukera berriak ematen ditu industriaren monitorizazio-, kudeaketa-, kontrol- eta jarduketa-lanak egiteko, lehen burutzeko konplexuegiak ziren, gizakien esku-hartzea behar zuten edo oso garestiak ziren lanei dagokienez, hala nola: datuak biltzea, datuak aztertzea, erabakiak hartzea eta jardutea.\nGailuen eta sentsoreen konektibitateari esker, ekoizpen-prozesuak hobeto kontrolatzen dira, eta horri esker produktuak behin eta berriz sortzen dira, bai eta espero den kalitatean lortu ere. Serieko industrializazioaren kontzeptu horrek urte askotako ibilbidea izan du, baina gaur egun nabarmendu egin da IoT teknologien sarrerari esker, kontrola eta jarduketa oso zehatzak izateko aukera ematen baitu. Kontrol zehatza funtsezkoa da prozesu automatizatu bat bermatzeko, horrela, monitorizazioaren eta kontrol-sistemen bidez industria eraldatuz eta langileak gainbegirale eta analista bihurtuz.\nLoRaWAN teknologiak, IoT ekosistemaren LPWAN teknologietako bat, energia kudeatzeko sistemekin bat datozen ezaugarri espezifikoak estaltzen ditu. Gainera, kontagailuen eta sentsoreen datu gehiago jasotzeak aukera ematen du adimen artifizialaren erabilera sustatzen duten eredu prediktiboak egiteko, gehiegizko kontsumoak edo azpikontsumoak antzemateko ereduak sortzeko, zuzendu beharreko desadostasunak identifikatu ahal izateko, bai eta operazio-prozedurak hobetzeko ere, enpresari energia-eraginkortasuna hobetzen eta produkzio-lehiakortasuna hobetzen laguntzeko.\nHaririk gabeko komunikazio-sarea (LPWAN) LoRaWAN teknologiaren posizionamendua.\nKomunikazio-teknologia bakoitzaren abantailak eta desabantailak, eta IoTren indarguneak.\nDigitalizazio-prozesua: Eraldaketa arina, aldaketa berrietara egokitzeko malgutasuna eta xehetasunen kontrola.\nEnpresan LoRaWAN proiektu bat martxan jartzeko faseak. Kontsumitzaile desberdinen energiaren kudeaketarako LoRaWAN aplikazioa.\nLehiakortasunerako energiaren kudeaketa-sistema eta eraginkortasun energetikoa hobetzea (ISO 50.001).\nLoRaWAN proiektuen arrakasta kasuen adibideak.\nIndustria enpresetako berrikuntza arduradunak, gerenteak eta/edo teknikariak.\nIbon Salbidegoitia. Meteo for Energy eta Bigda Solutions-en sortzailea. Fisikan lizentziaduna eta Geofisika eta Meteorologian masterduna. Azken hamar urteetan, energia-sektoreari lotutako hainbat proiektu garatu ditu, eta teknologia berriak aplikatu ditu energia-ekoizpena eta -kontsumoak optimizatzeko. Horretarako, funtsezkoa izan da adimen artifizialeko sistemetan, datuen analitikan eta digitalizazio-sistemetan eskuratutako ezagutza eta esperientzia.\nSare Sozialen 2.0 Komunikazio Plana\nIraila 22 / 09:30 - 12:00\nIraila 27 / 09:00 - 13:00\nIraila 28 / 09:00 - 13:00\nIraila 29 / 09:30 - 12:00


Phineas eta Ferb jokoak - play free joko - joko on\nPhineas eta Ferb jokoak\nDisney pertsonaiak askotan mundu birtualean biztanleek bihurtu. Eta orain zortea play online free games Phineas eta Ferb izan duzu. Hona hemen nor jenio asmatzaile bat imajinatu bere burua bi anaiak. Talentua batzuetan, zalantzarik gabe, ez du amore eman, baina, batez ere, eszentrikotasuna da, adventurism inplikatutako. Hartu aurkitzaileak hori guztia, kontrola irten da eta suntsipena dakar. Eta orduan, nonahiko arreba Candy nire ama exekutatu sneak beste batekin. Baina gure heroiak ez dute amore eman eta ez galdu, bihotza, saldu gabeko zartagin hainbeste izan dutelako!\nGames Phineas eta Ferb kategoriaren arabera:\nOnena Phineas eta Ferb jokoak\nPhineas and Ferb ezkutuko objektu\nPhineas eta Ferb - Monster Hunters\nPhineas eta Ferb Ezkutatua Stars\nPhineas eta Ferb itsaspeko batean\nPhineas eta Ferb: bonba\nPhineas eta Ferb: Super skate\nPhineas eta Ferb Ezkutatua Star\nPhineas eta ferb lasterketa\nPhineas eta Ferb Idazketa\nAgent P-grebak Itzuli\nPhineas eta Ferb Robot Riot!\nPhineas eta Ferb Replay Rush\nPhineas eta Ferb: Spin Puzzle\nPhineas eta Ferb patioa Defensa\nPhineas eta Ferb Bot Thwack!\nPhineas eta Ferb bowling\nPhineas eta Ferb inator gainkarga\nPhineas eta Ferb koloreztatzen\nIsunak eta Ferb: koloreztatzen\nPhineas eta Ferb Sound Lab\nPhineas eta Ferb: Aurkitu desberdintasunak\nPhineas eta Ferb Puzzle\nFineas eta Ferb puzzle\nPhineas eta Ferb: Alien baloia\nPhineas and Ferb oihana\nPhineas And Ferb Ezkutuko Letters\nPhineas eta Ferb tren memoria\nPhineas eta Ferb: Urte Berriak Blast Off\nPhineas And Ferb: Drusselteins gidatzeko proba\nSuper Perry eta Marvel Alliance\nPhineas eta Ferb Summer Soakers\nPhineas eta Ferb Tiny Nation\nPhineas eta Ferb Magnetic Voyage\nPhineas eta Ferb Salbamenduko Ferb\nPhineas eta Ferb Spot Diff du\nPhineas eta Ferb: hondartzako kirolak\nPhineas eta Ferb: Online koloreztatzen\nPhineas eta Ferb: Sort Nire fitxak\nPhineas eta Ferb Road Brasil To\nPhineas eta Ferb Tiro Wazemank\nGames Phineas eta Ferb - mischief berri hau eta dibertigarria geldiezin fidgets neurtzen\nGames Online Guztiak Phineas eta Ferb jokoak\nanimaziozko serie & laquo du; Phineas eta Ferb » Bi anaiak, asmatzaile aldizka sortu berezia diseinu istorioa kontatzen du. Esate baterako, patioa jolas-parkea eraikitzeko. Helduak ez dira konturatzen euren ploys, baina arreba zaharrenak da, Candace ikusten du hori guztia, eta etengabe prank anaiek buruzko ama nayabednichali nahian. Hala eta guztiz ere, serie serie zuen ezer ez du. Era berean, famili honetan da maskota & ndash oso ohikoa ez bizi; Agente sekretu Platypus Perry. Zerbitzu bereziak dira, batez ere, Dr Fufelshmerttsa planak gaizkia gelditu lotutako lana egiten du. Bidalketa honen Platypus seme-alabak ezagutzen ez dago ezer, eta denbora luzez Perry kudeatzen dena sekretu bat mantentzeko.\nserie gain ere film luze marrazki bertan protagonistak beste dimentsio bat erori kaleratu zen. Phineas eta Ferb ospea, ordenagailu jokoak, non mutil hauek abenturak hainbat parte har dezakezu eta haiekin harrigarria mekanismoak eraikitzea sortzea ekarri zuen. Adibidez, mutil jenio bat beren autoak eraikitzeko eta, ondoren, antolatu lasterketen zirkuituan erabaki. Hainbat modalitate artean aukeratu daiteke:\nFrom zure aukera izango makina & ndash ezaugarrien araberakoa izango da; Lasterketa hiru zirkulu irabazi ahal izango da ala? Joko honetan elkarrekin ordenagailu berean jokatu ahal izango duzu, auto bat diseinatzen aldi berean.\npolifazetikoa Game Phineas eta Ferb\nBere jokoa Phineas eta Ferb egiten da leku bitxi batean. Jaitsi altxor preziatuak osoa haitzulo sakon sartzen dira, ozeano sakonean itsaspeko batean igeri, esploratu Fufelshmerttsa aterpe, badira beste munduak daude. Rpg izan daiteke, bertan anai bat kontrolatzen duzu, jauzi plataforma gainean berarekin, artifacts biltzeko. Abentura hauek egin daiteke, hiru dimentsiotako errealitate & ndash batean; Joko kokapenak aztertuko duzu, etsaiaren robot borrokatzeko duzu, biltzeko hobariak, kutxa hautsiak tik desmoronan, teleportation puntua maila berrian bila. Joko & ndash estrategiko bat ere badago; Fufelshmerttsa dimentsio bateko robot armada gure munduan sartzen eta hiriko Denview harrapatzen saiatzen. Baina jartzen baduzu militante nahikoa zenbaki bat bidegurutze batean, ezin izango dute utzi inbaditzaileen. Duten borroka ezaugarri bereziak dituzte, marrazki bizidunetako pertsonaia ezberdinak ezarri duzu, eta horiek etsaiaren erasoa olatuak aurka. Phineas eta Ferb jokoak dira ere bila generoa eskaintzen dira: armairutik munstro Isabel gidatzen duzu - protagonisten lagun bat. Gela inguruan begira, hainbat leku bidali pertsonaiak erabilgarria elementuak aurkituko duzu, puzzle konpontzeko mekanismoak erabili. Gure zuretzat web atal honetan bildutako Phineas eta Ferb batera joko interesgarrienak!


Mugikorraren aplikazioak kirola egiteko | Consumer\nMugikorraren aplikazioak kirola egiteko\nEndomondo, RunKeeper omi Coach telefonotik kontrolatzen den kirol-entrenamendurako programa batzuk dira\nIrudia: N i c o l a\nAzken belaunaldiko telefono mugikorrak dira, azken urteotan, aire zabalean kirola egiten duten erabiltzaileen aliatu nagusia. Bere ezaugarriei esker (GPS funtzioa edo musika-erreproduzitzailea), terminal-mota horiek kirol-entrenamenduan euskarri izateko gailu egokia dira. EROSKI CONSUMErek erabilera proba bat egin zuen 2012an, hiru aplikaziotan, baina horietako asko eta asko gehitu egin dira. Artikulu honetan, gehien erabiltzen direnen ezaugarriak azaltzen dira: Endomondo, RunKeeper, Runtastic eta kirol arroparen marka nagusien babesa, besteak beste, Mi Coach eta Nike Running App.\nKirol-entrenamenduen kontrola eramateko mugikorren aplikazioen funtzioa aire zabaleko jarduerak erregistratzea eta bihurtzea da, hala nola korrika egitea, oinez ibiltzea edo txirrindularitza egitea.\nIrudia: N i k o l a\nKirol-entrenamenduen kontrola egiteko mugikorraren aplikazioek aukera ematen dute aire zabaleko jarduerak erregistratzeko eta bihurtzeko, hala nola korrika egiteko, oinez ibiltzeko edo txirrindularitzako jarduerak egiteko, baita barnean egindako beste kirol batzuk ere, yoga edo pilates motakoak. Kirol-jardueraren datuak eskuz ere sar daitezke, programak entrenamendu pertsonalizatua diseina dezan alderdi biokimikoak eta metabolikoak kontuan hartzen dituzten hainbat algoritmoetan oinarrituta.\nAplikazio-mota horren alde txarra da bateriaren kontsumoa azkar murrizten dela, erabiltzailearen ibilbideen arabera kanpoko kiroletan GPS asko erabiltzen delako. Beraz, telefonoa itzalita dagoela, bateria erabat kargatuta erabiltzea komeni da, baldin eta telefonoa itzali egin bada.\nEndomondoren doako bertsioak aire zabaleko edozein kirol jardueraren datuak apuntatzen ditu\nEndomondo sistema eragile mugikor nagusietarako aplikazioak dituen entrenamendu-programa bat da: Ios, Android, BlackBerry, Symbian, Windows Phone 7, Windows Mobile eta Javan oinarritutako terminalak. Doako bertsio bat eta ordainpeko beste bat ditu, 4,49 eta 4,99 euro arteko kostuarekin, deskargatzen den dendaren arabera.\nDoako aplikazioa prest dago aire zabaleko edozein kirol-jardueraren datuak (batez ere, bizikleta eta jogginga) apuntatzeko eta entrenamendua hobetzeko ondorioak ateratzeko. Aztertzen dituen parametroen artean daude ariketaren iraupena, egindako distantzia, abiadura eta kontsumitutako kaloriak. Jarduera egiten den bitartean, kilometro bakoitzeko audio-formatuan eskura daiteke informazioa, baita denbora errealean beste kontaktu batzuen hitzak jasotzeko ere.\nOrdainketa-bertsioak barne hartzen ditu, besteak beste, aurrez zehaztutako entrenamendu-tarteak programatzeko aukera, audio-konfigurazioa, energia-kontsumo baxuko modu bat, podometro bat eta grafiko osoak, bira, abiadura edo altitudeko denborak dituztenak. Maiztasun kardiakoa erregistratzeko gailu bat izanez gero (Polar Wear Link edo Zephyr), datu horiek ere erakusten ditu.\nOrdainketa-bertsioak grafiko osoak ditu, itzuliko denborak, abiadura edo altitudea.\nGainera, Endomondoren webguneak jarduera eta estatistika guztien erregistroa osatzen du, baita kontrolatuak hirugarrenen beste aplikazio edo gailu batzuetatik sinkronizatzeko aukera ere. Hala ere, estatistika osoetarako sarbidea web-aren ordainketa-bertsioan bakarrik eskura daiteke, eta urtean 20 dolarreko kostua du.\nRunKeeper eta Runtastic\nRunKeeper Endomondoren antzeko aplikazioa da. Ios eta Android-en doako aplikazio mugikorrak ditu, eta erritmoari, distantziari eta denborari buruzko estatistika zehatzak erakusten ditu. Jardueran zehar, aurrerapenaren ahots bidezko alertak sortzen ditu, beste hainbat aukeraren artean. RunKeeperen abantailetako bat da jardueraren datuak hirugarrenen hirurogeita hamar aplikazio eta zerbitzu baino gehiagorekin integratzea ahalbidetzen duela.\nRunKeeper-en web bertsioak jardueraren datu xehatuekin osatzen du informazioa. Hala ere, grafiko konplexuak eta beste erabiltzaile batzuek entrenamenduaren bilakaera edo denbora errealeko lasterketa jarraitzeko aukera, Runkeeper Elite zerbitzuko harpidetza baten bidez bakarrik eskura daiteke, urtean 20 dolar ordainduta.\nKirola egiteko plataforma bat da Runtastic, eta Android, Ios, Blackberry, Windows Phone eta Bada sistema eragile mugikorretarako aplikazioak ditu. Aplikazioaren bertsio doaneko bertsioa eta funtzio gehiago dituen ordainketa-bertsioa ditu, eta 4,49 eta 4,99 euro arteko kostua du, deskargatzeko erabiltzen den aplikazio-dendaren arabera. Gainera, aplikazioko entrenamendu-planak ere saltzen ditu.\nTelefono mugikorraren GPS nabigatzailearen bidez egindako entrenamenduak edo lasterketak erregistratzen ditu Runtastic-ek. Hala, distantziari, erretako kaloriei, batez besteko abiadurari edo ariketaren altitudeari buruzko estatistikak lortzen ditu, besteak beste.\nKirol marken aplikazioak\nKirol-arroparen marka nagusi batzuek erabiltzaileen entrenamenduak eta lasterketak erregistratzeko aplikazioak dituzte. Hala, fans aktiboen komunitate bat sortzea lortzen dute beren produktu eta zerbitzuen inguruan.\nAdidas plataformak mi Coach plataforma du hainbat entrenamendu-plan sortzeko\nAdidas plataformak mi Coach plataforma du kirol-jardueraren jarraipena egiteko eta hainbat entrenamendu-plan sortzeko. Ios, Android, Blackberry eta Symbian mugikorretarako aplikazio mugikorrak ditu, eta web plataforma batekin osatzen dira, datuen historikoa aztertzeko eta entrenamendu-planak diseinatzeko.\nGainera, hainbat gailu merkaturatzen ditu, hala nola pultsazio-monitorea edo abiadura-sentsorea. Ondoren, lortutako datuak erabiltzailearen aplikazio mugikorrera edo ordenagailura karga daitezke, modu independentean saltzen diren konektoreen bidez.\nNike Plus plataforma du Nikek, hainbat aplikaziotan oinarritua, hala nola, Nike Running App, Ios eta Androidentzat, eta lasterketen jarraipena egiteko edo ibilaldiak egiteko balio du. Distantzia, erritmoa, denbora eta kaloriak erregistratzen ditu. Gainera, automatikoki igotzen ditu lasterketetako datuak Nike Plus-en webgunera, egindako ibilbidearekin eta guztizko jasotzearekin batera.\nBere ekosistema osatzen duten gailu batzuk ere baditu Nikek, hala nola, Nike Sportwatch erlojua, brazalete Sport Band, eta Nike Kinect Training kirol-jokoa Xbox 360 kontsolarako.\napp kirolak móviles-eu mugikorretako aplikazioak


Nerea Arregi Urriolabeitia / Kultura / 2006-02-20 / 07:00\n"Durante el Carnaval es imposible hacer en el País Vasco otra cosa que bailar" Conde de Guiche (1.671).\nInauteria hartu dugu gaitzat oraingo honetan. Zenbat eta zenbat urtetako ikerlanak ote dauden lotan liburutegietako apaletan! Zenbat eta zenbat ohitura, euskaldunok ezagutzen ez ditugunak!\nInauteria ez da soilik euskaldunon ondarea, hori ez, baina badu hemengo Inauteriak bere-berea duen nortasuna. Ez ote dugu kanpokoa etxekoa baino hobeto ezagutzen? Ekin diezaiogun, bada, geurea aztertzeari.\nOndoan doazkizun orriek festa misteriotsu eta ikusgarri hau apur bat hobeto ezagutzeko idatzi ditugu. Ez dute Inauteriei buruzko lan sakona izan nahi, lehendabiziko hurbilketa baino.\nAtorrak, Miel Otxin, Ziripot, Zanpantzar... Nortzuk dira? Zer ohitura dago bere inguruan? Zer konta diezaiekegu geure ikasle edo haurrei Euskal Inauteriaz? Ea ondoko orriok lagungarri gertatzen zaizkizun pertsonaia hauek ezagutzera emateko!\nIñauteri, Inauteri, Aratuzte... izan da deitua Inauteria. Zanpantzart ere esan izan zaio.\nInauteriek abendutik martxoa arte egiten diren festa ugari hartzen dituzte. Hausterre egunean (Miercoles de Ceniza) izaten dute amaiera.\nInauterien esanahiaz jabetzea zaila egiten bazaigu ere, badira zenbait elementu, bere-bereak dituenak, aipatzekoak direnak: jana eta edana ugari, monigoteak, mozorroak, maskarak, musika eta, nola ez, dantza.\nInauteriei lotuta, egutegia aipatu beharra dago. Garai bateko gizonak ilargia hartzen zuen oinarritzat bere egutegia eratzeko. Egutegi horren arabera, udaberrian izaten zen urtearen hasiera, eta ez orain bezala, urtarrilean. Egutegia aldatzeak ohiturak dataz aldatzea ekarri zuen, inola ere ez ohitura galtzea.\nHiru aldi, hiru esanahi\nInauteriek ez dute esanahi edo zentzu bera eduki historian zehar. Hiru momentu desberdinetan beste horrenbeste izan dira esanahiak:\nLehenengo une batean, denboran oso urrun, urtearen hasiera ospatzen zuen gizakiak festa honetan. Gaur egun udaberria den garaian ospatzen zen eta, esan bezala, urte zaharra amaitu eta berria hastea zen festaren funtsa. Olentzero, Miel Otxin, Zanpantzar... erretzen diren pertsonaia horiek guztiak gauza bera dira: amaitu den urte zaharra. Urte zahar honen kutsadura kendu egin behar da, erre, garbitu.\nUne honetan gizakiak ez du Natura ulertzen, ez du berak mugitzen, gizakiaren gainetik dauden indarrek mugiarazten dute. Garai hartako gizakiak bat egiten du Naturako indarrekin jai hauetan. Nolabait, badago esaterik jai erlijiosoa dela, garai hartako erlijioa eta erritoak baitira.\nBigarren aldia Erdi Aroan kokatu behar dugu. Gizakiak ez du bere burua Naturako indarren mende ikusten, Elizaren indarren mende baino. Inauteriaren lehendabiziko esanahia galdua du gizakiak.\nGarai hartan, Elizak Pazkoari eman nahi izan zion garrantzia; zehatzago esatearren, Kristoren Pizkundeari. Horregatik da Pazko eguna udaberrian, antzinako egutegian garai hortantxe baitzegoen urtearen muga.. Elizak bere arauetara moldatu zuen festa, eta Garizuma aurrera pasatu zuen Inauteria, eta jaien amaiera Hausterre egunean jarri zuen. Hori dela eta, gaur egun Inauteriak ez dira urte hasieran ospatzen, ez eguzkiaren ezta ilargiaren egutegian ere, bi egutegien tarteko garai batean baizik.\nElizak lege gogorrak jarri zituen, eta, nolabait, Inauteriaren kontrako zerbait bihurtu zen.. Elizak festaren kontra egin zuenez, Eliza bera satirizatu zuen Inauteriak une hartan.\nGaur egun ere baditu gizakiak hamaika errepresioa: izena, ofizioa, lagunak, harremanak... Gizarteak mugatuta dugu geure burua, ez gara eguneroko bizitzan benetan garen modukoak agertzen.\nInauterietan, maskara edo karatula jartzerakoan, urtean zehar jantzi ditugun karatula guztiak eranzten ditugu. Hauxe litzateke gaur egun Inauteriek duten esanahia: liberazioa.\nIturria: Jose Maria Satrustegi\nIrudia hobeto ikusteko, handituta ikusi nahi baduzu, gainean sakatu.\nMundakan, Igande Inauterian, gizon eta mutil talde handi bat kaleratzen da, musika jo eta abesten.\nZuri-zuri jantzita joaten dira guztiak, musika bandaren zuzendaria izan ezik; frak beltza eta kolore bereko kapela eramaten ditu soinean. Musikariek burko-azala janzten dute buruan, batzuetan aurpegia bistan utzita eta beste batzuetan aurpegia estalita; burko-azalean farfailek eratzen duten zirrikituetatik begiratzen dute aurpegia estalirik daramatenean. Aurpegia bistan daramatenek bibote eta papilote handiak pintatzen dituzte beren aurpegietan.\nAntzina, kirruz egiten zituzten soineko zuriak, gaur egun, berriz, edozein oihal zurik balio du. Soinekoa aipatu arren, gona daramate soinean; eta ez bakarra, bi baizik. Bata ohi bezala jarrita, eta, bestea, burutik sartuta, atorra balitz legez. Horrexegatik esaten diete atorrak.\nHerriko kaleetan ibili ondoren, kantatu eta kantatu, portura abiatzen dira zuzendariaren gidaritzapean. Portuan, petril gainera igo eta banan-banan ilaran jartzen dira guztiak. Han egiten dute ekitaldirik ederrena. Urtean-urtean kantu berri bat asmatzen dute egun honetarako, eta, kantatzeko orduan, kantu berri honetaz gainera aurreko urteetako abestiak ere izaten dituzte kantatzeko gai. Abesti zahar gehienen letra bitxia da; gehienetan letrak ulertezinak dira. Hona hemen zatitxo bat, adibide gisa:\nO cualquier txori zantar".\nEgun honetan, Mundakan, beste herri batzuetan bezala, tostadak jateko ohitura dago. Antzina, atorrak balkoietatik sukaldeetara sartu eta etxeko andreak prestatutako tostadak lapurtzeko ohitura zegoen.\nAzken urteotan ohitura berria sortu da Mundakan: lamiena. Lamia jantzita kaleratzen da neska koadrila bat egun berean. Gutxika-gutxika ohiturak aldatuz doaz, eta emakumeek izan dute azken urteotan beren lekua Inauterietan.\nZalduondoko (Araba) Inauterietako pertsonaia dugu berau. Traje beltzez jantzitako “panpina” da, gorbata darama eta lorea botoi-zuloan. Arrautza-oskolez egindako idunekoa darama. Pertsonaia berezi eta misteriotsua da.\nIgande Inauteri goizean, goizeko hamaikak eta erdietan agertzen da herriko kale nagusian, asto baten gainean. Herriko mutil edo gizon bat joaten da asto gainean, Marquitosen atzean, berari eutsiz, jausi ez dadin. Astoa gidatzen dute aurrez prestatutako tokiraino, jauregi baten aurreraino, eta, han, Marquitos astotik jaitsi eta sei metroko luzerako makila baten puntan jartzen dute. Makila zutik jartzen da, lurrean sartuta, eta han goian geratzen da Marquitos hainbat orduz.\nArratsaldean prozesio zaratatsua abiatzen da Marquitos dagoen tokiraino, Predikadorea izenekoa da buru. Talde horretan Kale-garbitzailea eta errauts-zabaltzailea doaz lehenbizi, biak bata beltzak jantzita. Hurrengo musikariak, eta, hauen ondoren, behor batek tiratutako gurdia, Predikadorea barruan dela. Ondoren Atsoa eta Agurea . Marquitosen aita eta ama omen dira, eta pertsona bakar batek egiten du biena: bata bestearen gainean jarrita. Hartza eta ardia datoz hurrengo, eta Porreroak azken. Porrero hauek beren buruak lurrera botatzen eta pertikak erabiliz teilatuetatik zintzilikatutako kandela izoztuak apurtzen dituzte. Zaku-telaz jantzita egoten dira, beren buruak lurrera botatzen eta pertikak erabiliz teilatuetatik zintzilikatutako kandela izoztuak apurtzen dituzte. Zaku-oihalez jantzita egoten dira, barruan belar sikua edo beste zerbait sartuta, janzkera harrotzearren.\nMarquitos jaitsi eta gurdian jartzen dute. Predikadoreak ez dio une batez ere jaregiten. Frontoira heltzen direnean epaia irakurtzen dio Predikadoreak Marquitosi: hil egin behar du. Jendeak txalo egiten du. Panpina lurrean jarri eta su ematen diote. Taldeko guztiek egiten dute dantza haren inguruan.\nAntzina, Astearte Inauterian izaten zen Marquitosen hilketa.\nLau egunetan ospatzen dituzte Uztaritzen Inauteriak. Lehenengo hiruretan eskaerak egiten dira. Pertsonaia batzuk, beti berdinak, joaten dira etxez etxe dantza egin eta etxekoek emandakoa jasotzen. Hiru egun hauek Igande Inauteria orduko Igandea, Igande Inauteria bera eta egun honen bezpera izaten dira.\nAstearte Inautean, Zanpantzar paseatzen dute, eta ondoren, erre..\nAipatutako lehen hiru egunotan dantzariak desfilean joaten dira batetik bestera.\nDesfile honetan Kaskarot, Ponpiera eta Kotilungorrek hartzen dute parte. Kaskarotak dira izatez dantzariak. Alkandora eta praka zuriak dituzte, txapel brodatua, gerriko zabal morea eta fraken bi alboetan koloreetako zintak josita, irudiak eginez. Eskuetan bina makilatxo. Mutilak izaten dira, hamarren bat. Talde hau joaten da lehen martxan, musikariak dituztela atzean.\nOndoren Ponpiera eta Kotilungarriak doaz. Ponpiera antzinako bufoien antzera dago jantzita, aurpegian karatula gorria darama, eta eskuetan sorgin-artaziak.\nKotilungorriak dira guztien artean ikusgarrienak, bi izaten dira. Gona gorria dute soinean, praka zurien gainetik, artilezko jaka zuria eta koloreetako amantala, zeinaren poltsikoan errautsa daramaten, airera eta jendeari botatzeko; eskuan, ostera, makila daramate, bertatik zintzilik behi-buztana; buruan kapela luze piramidala eta gerrian zintzarri ugari eskegita; aurpegia ehun gorrizko maskara batez estalia, aho eta begiak bistan dituztela. Pertsonaia hauek umeak izutzen ibiltzen dira. Honez gain, etxekoek emandako eskudirua batzen dute.\nSei edo zazpi orduz etxez etxe ibili ondoren, guztiak batera abiatzen dira txokoren batera, jatera.\nAntzina, herri hauetan, bi talde kaleratzen ziren. Batzuek,arropa zahar eta zarpailez jantzita, barre eragiteko dantzak egiten zituzten. Algaraka, garrasika edo abesten ibiltzen ziren. "Zirtzilak" zuten izena. Besteak itxura garbi eta dotoreko jantziz mozorrotzen ziren. Talde honetakoak ziren Kotilungorriak eta Ponpiera, beste batzuen artean. Jaun, Anderea eta Hartza ere izaten ziren talde honetan.\nAstearte Inautean Zanpantzar (Saint Pansart) agertzen da, gurdi gainean, Uztaritzeko kaleetan zehar. Lastoz betetako panpina handia da, herrian zehar ibili ondoren epaitua, kondenatua, fusilatua eta errea izaten dena.\nZuberoako Maskarada -hala da deitua- urtearen hasieratik Astearte Inaute arte ospatzen da. Ez du data zehatzik izaten. Maskaradetan dantza izaten da elementu nagusia.\nDantzariek hainbat egun eta agertokitan egiten dituzte beren ekitaldiak, eta dantzarien herrian bertan Astearte Inauterian egiten den "antzezpena" izan ohi da maskaradetako azkena.\nMaskaradako pertsonaiak bi taldetan daude banatuta: gorriak eta beltzak. Lehenengoak, gorriak, garbi eta dotore jantzita daude, eta, jakina, gorria nagusitzen da haien arropetan. Talde horretakoak dira Txerrero, Artzaina, Gatuzain, Kantiniersa, Zamaltzain, Zikiratzaileak, Ferratzaileak, Kukulleroak, Jaun eta Anderea, Laboraria eta Etxekoanderea.\nGorrien ondoren musikariak doaz, eta, hurrengo, maskarada beltza. Talde honetakoak dira Ijitoak, Berzkinak, Zorrotzaileak, Eskaleak...\nAntzezpena hasteko, herrira heltzean, barrikadak aurkitu eta gainditu behar dituzte gure pertsonaiok, gorriek dantzatzen, eta, beltzek, berriz, batere ordenarik gabe. Herriko kaleetan zehar ibili ohi dira guztiak, desfilean, pertsonarik garrantzitsu edo ospetsuenak bisitatuz. Bitartean, beltzak Zamaltzain izorratzen ari dira; Zikiratzaileek ere harrapatu nahi dute Zamaltzain, baina ez dute lortzen.\nNafarroa Beherean Inauteriek Maiatzaren amaiera arte irauten dute, eta ez dira herri bakar batetan ospatzen, gehiagotan baino.\nInauteri hauetan egiten den desfileari Kabalkada esaten zaio. Kabalkadetan parte hartzen dutenen artean Bolantak dira ezagunenak eta ikusgarrienak. Dantzariei deitzen zaie honela, lepotik zetazko koloreetako zintak zintzilikatuta daramatzaten dantzariei, alegia.\nKabalkadan parte hartzen duen pertsonaia gehiago ere badago. Zaldikoak joaten dira lehenen: bizpahiru mutil izaten dira, izenak adierazten duen moduan, zaldi gainean joaten direnak; Zapurrak hurrengo, bizar beltz eta betaurreko beltzak dituztela. Bat, bi edo hiru Makilari doaz ondoren, muturrean bola bat duen makila luzea daramate eskuan; Erraldoitxoak bi izaten dira, emakume argal, luze eta fin bi errepresentatzen duten panpinak dira eta dantzari bik eramaten dituzte sorbalda gainean. Gorriak dantzarietariko bi izaten dira; apur bat desberdin jantzita, besteen nagusi edo gidari dira. Ondoren, Banderariak doaz, bat edo bi, eskuan banderak dituztela. Basandereak doaz hurrengo, eta, azkenez, Bolantak. Bi ilaratan joaten dira dantzari hauek dantza, salto eta oihu egiten.\nDantza dugu Kabalkadan elementu nagusia. Hogeita hiru omen dira Kabalkadetan egiten diren dantzak, eta hamazortziren bat, pausuak.\nAntzina, beste Kabalkada batek jarraitzen zion hemen azaldutakoari. Bigarren hau jende zarpail, zikin, eskale eta emagalduz osatua zen. Zirtzikak ziren talde honetakoak; aurrekoen plantak egiten eta hauek irrigarri uzten joaten ziren.\nEnparantzara heldutakoan dantza nagusiak hasi ohi dira. Gorriak dira dantzan egiten dutenak. Branlia eta Gobalet-dantza (baso ardoaren gainera salto egiten dena) egiten dituzte.\nDantzaren ondoren datoz "funtzioak" izenekoak. Zati honetan, pertsonaia bakoitzak bere lanbide edo ofizioa antzezten du: Ferratzaileek Zamaltzain eta Txerrero ferratzen dituzte, gogoz kontra; Zikiratzaileek Zamaltzain harrapatu eta irendu egiten dute; Zorroztaileek Jaunaren ezpata zorroztu ohi dute behin eta berriro, Jauna gustura gelditu arte; ijitoek istorio luze eta entretenigarriak kontatzen dituzte, eta, azkenez, Berzkinek Jaunak konpontzeko emandako dupina ezin konponduta utziko dute. Halere, Jauna engainatu eta dirua ateratzen diote... Azkenean, medikua ekarri eta honek salbatzen du Jaunak emandako dirua lapurtu duen langilea, patroi eta ijitoen artean harrapatu eta erdi hilda utzi dutena.\nAntzezpena amaitzeko, dantza egin ohi dute denek batera.\nArizkun-eko Inauterietako pertsonaia nagusia dugu Hartza. Herri honetan Korpus egunean bi damuñ (etxazain) nagusi eta beste bi damuñ laguntzaile aukeratu ohi dituzte. Baita beste damuñ etxekoandre bi ere.\nKorpus asteko Igandean lau damuñek egiten zuten dantzan enparantzan, damuñ nagusi eta laguntzaileek. Gauza bera egiten zuten Igande eta Astelehen Inauterian ere.\nIgande Inauterian, gazteak herriko ostatuan gosaldu eta "puska biltzera", etxez etxe eskatzera joaten ziren. Gaur egun ere jan, edan eta zarata ugari egiten dute etxe guztietan. Antzina, neskaren bat zegoen etxera helduz gero dantza egiten zuten. Arratsaldeko lauretan bildutakoa jaten zuten ostatuan, eta gero, berriro enparantzara joan ohi ziren, dantzara. Iluntzean, neskak etxera eta mutilak berriro ostatura, afaltzera. Damuñ nagusi eta laguntzaileek damuñ etxekoandre bataren etxean afaltzen zuten, eta bestearenean Astelehen Inauteri gauean.\nAstelehen Inauterian aurreko egunekoa errepikatzen zen, pausuz pausu.\nAsteartean, ostera, gazteak mozorrotuta kaleratzen ziren, kareta eta guzti batzuk. Zazpi zortzi erraldoi ere agertzen ziren. Baina egun honetako ardatz nagusia, gaur egun ere, Hartza da. Gizon edo mutilen batek egiten du hartzarena, gorputz osoa artilez estalita. Batera eta bestera mugitzen da hartza, ihes egin eta jendea izutzen du. Hartz-zaintzaileak darama lotuta, bere ondoan edukitzea asko kostatzen bazaio ere. Taket handia darama eskuan zaintzaileak, hartza menderatzen laguntzeko.\nInauterietan, egun honetan baino ez dute dantzatzen Sagar-dantza . Toki gehienetan nesken dantzatu ohi dute sagar-dantza, baina hemen, mutilek dantzatzen dute. Antzina, goizean ibilaldia hartzarekin egin ondoren, bazkaltzera joaten ziren aldran, eta, gero, arratsaldean, damuñ nagusi eta laguntzaileek dantzatzen zuten Sagar-dantza herriko kaleetan.\nUnanuako Inauterietako pertsonaia nagusiak dira. Herri honetan, Igande eta Astearte Inauterian ospatzen dira "Ijoteak".\nIgande Inauteria Mamoxarro txikien eguna da: herriko hamabost-hamazazpi urte bitarteko mutil guztiak kaleratzen dira mamoxarro jantzita. Kamiseta eta galtza luze zuriak daramatzate soinean. Buruan zetazko koloreetako zapia eta gerrian gerriko gorri edo beltza. Kaskabiloz jositako larruzko zinta gurutzatzen dute paparrean. Eta mozorroa are ikusgarriago egiteko, elementu harrigarriena: burdinazko karatula jartzen dute aurpegia estaltzeko. Ez daki inork noiz eginak diren karatulok. Zazpi geratzen dira herrian, antzina zeuden sei pareetatik.\nEtxez-etxe ibiltzen dira oles eginez eskuan daramaten makilaren puntan lukainka eta urdai zatitxo bat jarrita. Etxeetan arrautza, urdai, lukainka eta abarrak oparitzen dizkiete, eta zortziak bueltan herriko tabernara bueltatu eta han afaltzen dute bildutakoa.\nHamazazpi urtetik gorakoen eguna Astearte Inauteria da, Mamoxarro handien eguna. Txikien moduan mozorrotzen dira, eta arratsaldean oles egitera joaten dira, musikarien laguntzarekin, mozorrotu gabe azken hauek. Mamoxarro handien atzetik beste gazte batzuk doaz , nor bere gisara mozorroturik. "Muttuak" dira, Mamoxorroen moduko makila daramate eskuan - 2m eta erdikoa izaten da -. Abestu bai baina hitzik ezin dute egin, horregatik dute Muttuak izena.\nBatera eta bestera ibiltzen dira Mamoxarroak, beti harrapakinen baten bila. Ume edo neskatilaren bat ikusiz gero korrika abiatzen dira ea harrapatzen duten. Herritarrek honako hau esaten diete pasatzen ikustean:\n"Mamoxarro xirri xarro, keteriako,\nzazpiña uzkera apariako .\nZata begi gorri, urten behin etorri"\nHerriari buelta eginda, ostatura itzultzen dira afaltzera. Afalostean Mamuxarro handiek eta Muttuek enparantza edo Udaletxe aurrean dantza egiten dute.\nAstelehen eta Astearte Inauterian izaten da festa Lantz-en. Egun bakoitzean antzezpen jakin bat jokatzen dute, eta egun bakoitzak bere ibilbidea du.\nPertsonaia nagusiak Miel Otxin, Ziripot, Zaldiko, Txatxoak eta Ferratzaileak dira.\nMiel Otxin lastoz egindako hiru bat metroko panpina da, txantxo batek eramaten du sorbalda gainean festak dirauen bitartean. Ziripot Lesakako Zakuzaharren antzerakoa da itxuraz. Zaldiko zentauroa da, gizon batek, armazoi bat jarrita, zaldiaren itxura hartzen du. Armazoiak aurrealdean dauka zaldiaren buruarena egiten duena , eta zaldibuztana atzealdean. Txatxoek hainbat eratako janzkera daukate, baina, hori bai, guztiena da oso koloretsua. Eskuan erratza edo makila daramate. Aurpegia estalita eta buruan kapela konikoak, kolore askotakoak horiek ere. Ferratzaileak hiruzpalau izaten dira. Zakuzko telaz izaten dute estalia gorputza eta beren lanbideari dagokion tresneria daramate eskuan.\nAstelehenean hasten da festa. Miel Otxin doa jendetzaren buruan. Ziripot traketsa, oinez egin ezinik dabil. Makila baten laguntza du oinez egiteko. Txatxoek oihu eta dantza egiten dute. Zaldiko saiatzen da Ziripot lurreratzen etengabe, eta Ziripot, traketsa bera, behin eta berriro erortzen da .. Zaldiko Ziripotengana hurbiltzen den bakoitzean, Txatxoek defenditu egiten dute gure gizon Zaldiko, eta Ziripot lurrera botatzen saiatzen da. Halako batean, Zaldiko harrapatzen dute Txatxoek. Ferratzaileek Zaldiko ferratzen dute.\nAstearte Inautean ez dira ez Ziripot ez Zaldiko kaleratzen. Miel Otxin da egun honetan nagusi. Enparantzara eramaten dute Txatxoez inguraturik, eta han epaitu egiten dute. Tiroz hil eta lurrera botatzen dute erraldoia. Zatitu eta sua egiten dute haren gorpuarekin. Zortzikoa dantzatzen da suaren inguruan.\nIturen eta Zubietako Inauterietan agertzen dira. Urtarrileko azken asteko edo otsaileko lehenengo asteko astelehen eta asteartean ospatzen dituzte Inauteriak, bi herrietako mutilak ados jarrita, aukeratzen duten egunean.\nJoaldunak bi herri hauetako mutil taldeak dira; euren ezaugarri nagusia da gerrian zintzarri handi parea lotuta eramatea. Zintzarria da Inauteri hauetako elementu nagusia. Mutilok, gerria astinduz, izugarrizko hotsa ateratzen diete zintzarrioi. Binaka joaten dira, ilara banatan, Joaldunak.\nAstelehen eguerdian Zubietako Joaldunak joaten dira Itureneraino, hogei, hogeita hamar edo gehiago ere, beren dantzarekin zintzarrotsa sortzen.\nAsteartean Iturengoak joaten dira Zubietara. Bide erdian egoten zaizkie zain Zubietakoak, eta, honela, elkarrekin egiten dute hortik aurrerako bidea. Bide hau egiten ere, etengabe entzuten da zintzarrotsa. Bidean, beste lagun batzuk elkartzen zaizkie: karroxak, mozorrorik sinesgaitzenak, sorginak, ijitoak... Ordu biak bueltan heltzen dira Joaldunak Zubietara eta hango kaleak eta enparantza korritzen dituzte, beren dantzan kontzentraturik, serio-serio.\nAitzina, bizpahiru egun irauten zuen festak. Garai hartan, ahuspez egiten zuten lo eta ezin izaten zuten salda baino hartu, hain izaten zituzten estu zintzarriak gerrian. Oihal beltz batez estaltzen zuten aurpegia.\nIturen eta Zubietako Joaldunen janzkera desberdina da. Iturengoek ardi-larru doblea eta painelu gorriak daramatzate soinean; Zubietakoek, ordea, ardi-larru bakarra eta zapi urdina. Guztiek eramaten dute isipua eskuineko eskuan eta kapela dotorea buruan. Txano honi "Ttuntturroa" esaten zaio; horregatik dute joaldunek “Ttuntturroak” izena.\nZintzarriek "joare" dute izena ; horregatik dira Joaldunak tresna horiek astintzen dituztenak. Badago beste era bat ere talde hauek izendatzeko: Zanpantzarrak.\nLesakako Inauterietan agertzen dira. Igande Inauterian, arratsaldeko zazpietan kaleratzen dira, hogei edo hogeita bost, guztiak batera.\nGizon hauek gorputza zakukiz (zakuzko oihalez) izaten dute estalita . "Jantzi' honen azpian lasto edo sarale ugari eramaten dute, eta hori esker itxura harrigarria daukate. Aurpegia zapi batez dute estalita, begi eta ahoaren parean zuloak dituzten zapiak. Puxika bana daramate eskuan. Banan-banan joaten ilaran, le, ie, ie oihuka.\nHerriko kale guztiak korritzen dituzte honela. Kalez kaleko ibilaldi honetan Mairuen laguntza izaten dute. Mairuek kolorezko ehun zatitxoz izaten dute estalita gorputza.\nGaueko hamarretan heltzen dira herriko enparantzara zakuzaharrak. Enparantza erdian burdinazko barra bat dago albo batetik bestera, eta hari eusten diote. Une hortantxe herriko ume eta neska-mutikoek gainera egiten diete salto, zakuzaharrok lurrera botatzeko. Zakuetatik ere tira egiten diete eta hauetariko askok eta askok beren zaku jantziak galtzen dituzte, eta, ondorioz, saralea zabaltzen da alderdi guztietara. Umeak, orduan, hasten dira saraleaz jolasten, elkarri botatzen diotela.\n(NEREA ARREGI URRIOLABEITIA Ikastolen Elkarteko Jokogintza arduraduna)\nMarrazkiak: Enrike Morente\nKolorea: Ines Cárcoba\nGaizka Uriarte Lizundia / 2006-02-21 / 09:39\nHemen aurkezten dituzuen pertsonaiak ezagutzea garrantzitsua eta interesgarria dela baderitzot ere, pertsonaia hauek jadanik oso ezagunak direla uste dut. Eta badela garaia beste herri batzuetan dauden pertsonaia batzuk ezagutzeko, esaterako: Durangoko Surrandiak, Altsatsuko inauterikoak, etab...\nDurango Uriko Karnabalak antzinakoak dira. XVII. Mendeko udaletxeko akta eta kontu liburuetan horren berri jasotzen da. “Carnestolendas” eta egun horietako sokamuturrean soltatzen zen bigantxaren berri ematen zen hauetan.\nJai honekin zerikusia duen lehenengo eguna “basokoipetsu” edo “Txitxiburduntzi” da. Egun honetan, karnabal aurreko igandean, mendira joan eta urdaia, txorizoa edo beste txerrikiren bat burduntzian erreta familia eta lagun artean merendatzeko ohitura izaten da.\nKarnabal egunak hauek izaten ziren: “Eguenzuri”, “bariku argi”, “zapatu erregular”, “domeka karnabal”, “astelen karnabal” eta “martitzen karnabal”.\nKarnabal jaiak eguenzuri egunean hasten zen. Egun honetan danborileroak, erromeria eta sokamuturraz gain, eskolaumeak eguenzuri koplak kantatzera irtetzen ziren, merienda goxo bat egiteko janaria eta dirua lortzeko asmoz.\nHurrengo jaieguna domeka karnabal izaten zen. Egun horretan konpartsak ateratzen ziren alkatearen baimenarekin.\nAstelen karnabal egunean hartzaren konpartsa ateratzen zen.\nMartitzen karnabal, lekuko guztien arabera, Durangoko karnabalen egun nagusia izaten zen. Egun honetan goizean estudiantinak irtetzen ziren. Oso ezaguna zen egun horretan irtetzen zen konpartsa “Surrandien konpartsa”.\nSurrandiak kalez kale arineketan ibiltzen ziren jendea beldurtzen. Oinetan abarkak, mahoizko prakak, alkandora, gerrian zintzarriak eta aurpegian sudur handiko maskara edo kareta bat eramaten zuten.\nEskuan txaleko zahar bat eramaten zuten eta kaletik zebiltzan ume eta emakumeak txaleko honekin joten zituzten. Putzuetan salto eginez inguruan zeuden guztiak busti egiten zituzten. Bihurrikeriak egiten pasatzen zuten eguna.\nHala ere, Andra Mariko elizpea errespetatzen zuten eta bertan gordetzen zirenak lasai uzten zituzten.\n(GAIZKA URIARTE LIZUNDIA Kurutziaga ikastolako Hizkuntza Normalizaziorako Teknikaria da)


Ikastolaren ate idekitzea martxoaren 5ean | Azkaingo Ikastola\nIkastolaren ate idekitzea martxoaren 5ean\nFeb 22, 2022 | Non classé\nMartxoaren 5ean, goizeko 10etatik landa, Azkaingo ikastolak guraso berriak errezebituko ditu, bere proiektu pedagogikoa aurkezteko. Murgiltze eredua, hautu pedagogikoak, ibilmoldea, instalazioak… familia berriek haien galderak pausatzen ahalko dizkiete irakasle eta gurasoei, kafe baten inguruan.\nUrte guziz egiten zen bezala, martxoaren 5an, Lapurdi, Baxe Nafarroa et Xiberuko 33 ama-ikastolak bisitatzen ahalko dira, “ate idekiak” karietara.\nInteresatuak diren familiek gai guziak aipatzen ahalko dituzte, xehetasunak eskuratzeko gisan: eskola egunaren antolaketa, urtean zehar eramaiten diren proiektu pedagogiko desberdinak, kopuru ttipiak, ikaslearen jarraipena, gastuak, nola egin burasoek euskara ez dakitelarik, goizeko eta arratsaldeko haurtzaindegia, proiektu artistikoak, ateraldiak eta abar…\nIkastolak, elkarte eskolak moduan antolatuak dira, horrek erran nahi du burasoen elkarteak ikastetxearen ibilmoldea segurtatzen duela. Larunbatean, elkarteko batzordeetan parte hartzen duten burasoak hor izanen dira galderei erantzuteko.\nGure ikastolek haurrak onartzen dituzte 2 urtetik goiti, garbiak direlarik: gisa hortan, haurrek ez baldin badute euskararik entzuten etxean (gaur egungo familia gehienetan iragaiten den bezala) ahal bezain goizik eskolatuak izateko aukera eskaintzen diegu. Ikastoletan erabiltzen den “murgiltze” ereduaren bidez, haurrek eskolan iragaiten duten edozoin momentuan, euskaraz entzuteko eta erabiltzeko aitzakia izanen dute (ikasgelan, jantegian, aire hartzeetan, ateraldietan…) Naturalki, etxean entzuten duten ama hizkuntzaren ikasteko martxan ezarri dituzten prozedura berdinak erabiliko dituzte. Bertzalde, jadanik euskaraz mintzatzen baldin badira etxean, ikastolan balorizatuak sendituko dira eta pixkanaka hizkuntza eskolara ere bereganatuko dute. Kontutan hartu behar da ere bertako euskalkiak zainduak direla.\nBerantago, CE1tik goiti, frantsesa irakutsia zaie, lehen mailaren bukaeran bi hizkuntzak menperatzeko gisan. Ikastolan, Freinet-ren pedagogiaren eraginez, beti saiatzen da haurra bere ikas prozesuaren erdian ezartzea: pedagogia aktiboa (haurra aktore/motorre izateko gisan), pedagogia desberdindua (haur bakoitzak bere ikasteko erritmoa baitu) ala proiektuzko pedagogia erabiliz (ikasten duenari zentzua emaiteko, haurrari ekoizpen konkretu baten helburua emaiten diogu: ikuskizuna, erakusketa, baratzea…)\nGure euskal hizkuntza ikasgai bat baino gehiago da : ikastolan, haurrak euskal kulturaren aniztasuna, aberastasuna eta berezitasuna bizitzeko parada ukaiten du. Ondorioz, gure kulturaren aktore kreatibo baten bilakatzeko aukera eskaintzen diogu, gizartean integratua eta ongi izateko tresnak emanez. Bere nortasuna eraikitzen du.\nGainera, ikastolako haurrek herriko animazioetan parte hartzen dute, bertze eskoletako ikaslekin batera (Olentzero, Ihauteriak, Korrika…) Azkenean, garrantzitsua da oroitaraztea ikastoletan zailtasunean diren haurrei ere harrera egiten ahal diegula, “integrazio batzordearen” laguntzarekin.\nIkastolen sarea Lapurdi, Baxe Nafarroa eta Xiberuan hedatzen da: beti bada ikastola bat zure etxetik hurbil !


TxakurKross lasterketa Hondarribiako Talaia bidean, igandean - Antxetamedia\nTxakurKross lasterketa Hondarribiako Talaia bidean, igandean\nIgandean goizeko 9:00etan Higer Itsasargitik hasita, TxakurKross lasterketa ospatuko baita laugarren aldiz. Lehendabiziko bi urteetan Guadalupe inguruetan egin zuten zirkuitoa, baina joan den urteaz geroztik Higerretik eta Talaia Bidetik egiten dute.\nEuskanikross Kirol Elkarteak antolatzen du, eta pentsatu daitekeenaren kontra, jende andana batek praktikatzen duen kirol da Euskal Herri mailan, txaurrari lotutako mendi lasterketak egitearena. Modalitate ezberdinak daude, baina funtsean kirol honi buruz gehiago jakin nahian, Kanikross Elkarteko ordezkariekin mintzatu gara.\nLau lasterketa izango direla guztira. Goizeko 9:00ean hasiko da, ‘Bikejoring’ delakoaren txandarekin. 10:30ean kanikross lasterketa absolutua izango da. Euskadiko Txakurkros Liga (ETL) ekitaldiko proba gisa, eta bertan Euskadiko bikoterik onenak elkartuko dira, baita Estatutik etorritako kirolariak ere.\nAmaitzeko, 11:45 herri lasterketa egongo da eta 12:00etan haurrentzako lasterketa txiki bat, 200 metrotako ibilbidearekin.


Seward konderria (Kansas) - Wikipedia, entziklopedia askea.\nSeward konderria (Kansas)\nSeward konderriaren kokapena AEBtan\n37°12′N 100°48′W / 37.2°N 100.8°W / 37.2; -100.8Koordenatuak: 37°12′N 100°48′W / 37.2°N 100.8°W / 37.2; -100.8\n1.656,29 km2 (%99.85)\n2,56 km2 (%0.15)\nSeward konderria (ingelesez: Seward County) Kansasko konderri bat da, Ameriketako Estatu Batuetan. Hiriburua Liberal da. 2010eko zentsuaren arabera 22.952 biztanle zituen, Seward kilometro koadroko azaleran.\nSeward konderriak 1.658,85 kilometro koadro ditu. Horietatik 2,56 ura dira. Beste 1.656,29 lurra dira. Biztanleria dentsitatea 13,84 da.\n2010eko zentsoan bizi ziren 22.952 pertsonetatik 21.251 txuriak edo hispanoak dira. Horietatik hispano edo latino kategorian 12.990 dira. 687 beltzak edo afroamerikarrak. 70 amerikar natiboak ziren eta 31 Hawaii edo Pazifikoko irletako natiboak. 594 asiarrak ziren. Bestelako arraza bat kategorian 14 biztanle daude. Bukatzeko euren burua arraza bat baino gehiagotan 305 pertsonek kokatzen zuten.\nMultimedia: Seward County, Kansas


Xamariko eguna, apirilak 13an San Frantzisko eskolan – Apyma SFK\nXamariko eguna, apirilak 13an San Frantzisko eskolan\nEdurne2019-04-02T16:47:38+01:001 apirila 2019|GE-ko oharrak|\nUrtero bezala, Dindaiak Xamariko jaia ospatuko du aurten; 12 urte egingo duen ospakizuna. Ricardo Ederraren omenez, Dindaia Fundazioaren sortzailea, eta eskolaz kanpoko jardueretan parte hartzen duten umeek egun batez elkartzeko asmoz jaio zen jai xume hau jai haundia bihurtu da jada.\nXamariko eguna bai haurrentzat bai hezitzaileentzat egun inportantea da; maitasunez prestatzen dituzte egun horretan burutuko dituzten ikuskizunak. Eta inportantea ere familientzat, egun horrek aukera ematen die haien umeek urtean zehar egiten dutena ezagutzeko.\nDindaiak Guraso Elkartearekin batera eskolan egiten diren eskolaz kanpoko jarduera gehienak burutzen ditu; beste 4000 haur inguruk beste eskola batzuetan egiten duten moduan. Aurten, patioa estalita dagoela, jaia San Frantzisko eskolan bertan egitea aukera paregabea iruditu zaigu eta animatu gara Dindaiarekin batera antolatzera. Hortaz, gerturatu zaitez apirilak 13an eskolara, ez galdu zita berezi hau!!!\nPrestatutako egitaraua eta informazioa:https:https:www.dindaia.eus/eu/xamariko-eguna


David Caraben (Mishima): "Natorren tokiarekiko konpromisoa eskatzen diot musikari" — Gaztezulo\nDavid Caraben (Mishima): "Natorren tokiarekiko konpromisoa eskatzen diot musikari"\nDavid Caraben (Mishima): "Natorren tokiarekiko konpromisoa eskatzen diot musikari" https://www.gaztezulo.eus/albisteak/david-caraben-mishima-natorren-tokiarekiko-konpromisoa-eskatzen-diot-musikari https://www.gaztezulo.eus/albisteak/david-caraben-mishima-natorren-tokiarekiko-konpromisoa-eskatzen-diot-musikari/@@download/image/mishima_ana_ine_1367501146.jpg\nDuela hamahiru bat urte egin zituen lehen urratsak Bartzelonako Mishima taldeak, eta egun Kataluniako banda sonatuenetakoa da, Els Amics de les Arts eta Manelekin batera. David Caraben (Bartzelona, 1971) da abeslaria eta taldeko aurpegi ezagunena, musikaz haratago bartzelonismoan izan duen eraginarengatik; harekin bildu gara hiriko Granados ostatuan.\nAita bizitza eskola zen zuretzat, eta amak artearekiko interesaren piztu zizun.\nAitak bizitzaz gozatzeko tresna ugari eman zizkidan, eta amak, berriz, artearekiko pasioa. Dantzaria izan zen eta La Vanguardiako kritikaria. Bizitza eskaini zion arteari eta nik erraietan dut hori.\nZer entzuten zen zure etxean ttikia zinela?\nAita eta ama melomanoak ziren, oso. Aitak Lluis Amstron eta Chet Backer ikusi zituen zuzenean eta, besteren artean, jazza eta bossa nova maite zituen. Ama rockeroagoa zen eta The Rolling Stones edo The Beatles gisako taldeak entzuten zituen maiz. Bien artean talde handien diskoak pilatu zituzten etxean eta horiekin koxkortu nintzen. Aitak, gainera, bizitza publiko bizia izan zuen eta, ondorioz, musikari ugari ezagutu zituen.\n[Armand Caraben (1931-2001) abokatu eta ekonomilaria izan zen. Josep Pallachen PSC-Reagrupament alderdiko kide eta 1992ko Olinpiar Jokoetako hautagaitzaren arduradun, jokoak Bartzelonara ekartzea ahalbidetu izanagatik gogora ekarria da; gainera, Bartzelona Futbol Klubaren maitale sutsua zen, 1970etik 1973ra kirol buruzagi gisa aritu zen, eta Holandako Johan Cruyff mitikoaren fitxajea haren lorpena izan zen.]\nNonbait irakurri dut, hala ere, ttikitan pintorea, futbol jokalaria, suhiltzailea edo zinema zuzendaria izan nahi zenuela...\n–Barrez hasi da–. Egia da, berandu hasi nintzen. Karrerako azken urtean atzerrira ihes egin nuen eta orduan egin nituen lehen urratsak. Badakizu, bizitokiz aldatzearekin batera eraberritzen omen gara... Niri, behintzat, hala gertatu zitzaidan eta ordura arte anai-arrebek irri egiten zidatelako baztertu nuen horri heldu nion.\nErabakigarria da Frantzia zure ibilbidean.\nFrantzia baino gehiago, bertan bizi izandakoa, ezagutu nuen jende gehiena musikaria izateak eragin zuzena izan baitzuen nigan. Ordurako banituen 22 edo 23 urte eta zaletasun gisa hartu nuen, nigandik ihes egin eta nire bizitza perspektiba desberdinetatik behatzeko modua. Musika abestiak idaztea baino askoz gehiago dela ikusi nuen, eta bi akorde ikasita kantak sortzen hasi nintzen. Pixkanaka-pixkanaka ikusi nuen nire kezkak musikaren sakontasunetik bideratuta konposatzea errazagoa zitzaidala. Azken finean, gitarra, musika tresna baino gehiago, idazmakina da niretzat.\nIngelesez aditu genituen zure lehen hitzak. Noiz eta zergatik pasa zinen katalanez kantatzera?\nHonetan ere eragina izan zuen atzerriko egonaldiak. Han eman nituen lehen pausoak eta, testuinguruarengatik ziurrenik, ingelesez aritu nintzen. Musika niretzat erabakigarria zela konturatzen joan nintzen heinean, argi ikusi nuen derrigorrez nire hizkuntzan egin behar nuela. Diozunarekiko erabateko konplizitatea zure hizkuntzan sortuta soilik lor baitaiteke.\nUste al duzu euskaraz edo katalanez kantatzeak musikari baten garapena baldintza dezakeela?\nNoski. Katalanaren edo euskararen alde apustu egiten dugun musikariok badakigu gure ibilbidea zein izango den. Gertatzen dena da horrek ezin duela sekula aitzakia izan. Nik natorren tokiarekiko konpromisoa eskatzen diot musikari. Betidanik maite izan ditut artearen eta bizitzaren arteko porositatea sustatzen duten artistak. Baina obran baino gehiago lanak izango duen hedapenean pentsatzea gehiegizkoa iruditzen zait, eta izaera hori ez dator bat nirekin.\nTaldearen hedapena aipatzen duzula, Mishimak ez du 2.0. arloa batere zaintzen.\nEz al duzue horren beharrik?\nGauza da jendeak uste duena baino zarpailagoa naizela, eta kontu horiek potroak ukitzen dizkidate. Musikariontzat baliabide bikaina da Sarea, jendearen feedback zuzena jasotzen baitugu. Zenbat eta ordu gehiago eman, orduan eta erantzun hobea izaten dugu, baina, nire ustez, denbora gehiegi galtzen da horrekin. Gainera, Sarea ez da erronka musikala, eta nik nahiago izaten dut iritzi publikoarekin etengabeko kontaktuan egon beharrean, musikalak diren baliabideak zaintzea. Bost urte gazteagoa banintz, agian, naturalagoa izango litzaidake.\nSolasaldia prestatzen ari nintzela Mishimaren elkarrizketa ugari aurkitu ditut; bortz izan arren, zu zara elkarrizketatu bakarra...\nOrdaindu beharreko prezioa da. Kantak nik egiten ditut, promoa ere normalean nire esku geratzen da eta lana banatu egiten dugu. Nolabaiteko erraztasuna dut honekin, eta niri tokatu zait. Hala ere, gaur mundu guztiak daki proiektu kolektiboa dela Mishima. Niri taldeak on egiten dit, nik Mishimari on egiten diodan moduan.\nEuskal Herrira etorrita, nola ikusten duzu gure musika panorama?\nEgia esan ez dut gehiegi menperatzen. Baina musikari handiak dituzue, Ainara Legardon ezaguna dugu eta berarekin jo izan dugu maiz. Negu Gorriak taldearen jarraitzaile handia izan nintzen, gisa horretako musika aditzen nuen garaian. Batez ere, interesgarria zait Negu Gorriak edo Berri Txarrak taldeek, Mishimak bezala, musikaren bitartez munduari hitz egiteko erabiltzen duten bidea. Gure hitzek Shangain edo New Yorken dagoen gazte batekin zerikusi zuzena dute eta, besterik gabe, modu desberdinean egiten dugu. Hizkuntzaren berezitasunarekin.\nBaina, ibili zarete Euskal Herrian?\nGehiago ezagutu nahiko genuke. Euskal Herrian egin dudan bolo bakarra Bilbokoa izan zen, Wintercasen –Musika Elektronikoaren Jaialdia– bira batean. Kontzertu akustikoa izan zen eta garai hartan Dani Vegarekin aritzen nintzen bakarrik. Oso txuloa izan zen, baina talde gisa ez gara izan eta izugarri gustatuko litzaiguke!\nEuskal Herritik Bartzelonara. Kataluniara ailegatu nintzenean izugarri harritu ninduen zuzeneko kontzertuen panoramak... Nola baloratzen duzu zuk?\nOngi dago, baina hobeki egon zitekeen. Gu hasi garenetik, behintzat, herriaren kultura mailak hobera egin du. Kontzertu gehiago ematen dira orain, eta zaletasunak ere gora egin du. Hala ere, defizit izugarria dago Bartzelonan, eta ez azpiegiturei dagokionez bakarrik. Legediak erraztasunak eman beharko lizkieke hiriko ostatuei, ados. Baina Bartzelonak duen arazorik larriena publikoaren sentsibilitate defizita da.\nParadoxa... Zenbateraino eragiten du horrek musika taldeen garapenean?\nMusikari gutxik dute soilik desio duten publikoa. Interesgarriena litzateke afizioa egotea, horrek entzulearen gustuen sofistikazioa eragiten baitu, eta ondorioz, artea aberasten baita. Baina, berriz ere diot, nire ustez herri honek duen arazorik handiena kulturala da. Ez daukagu kultura nahikorik eta kitto.\nGatozen zure ibilbidera berriz ere. Eszenatokietan ezagutu zaitugu, baina Zientzia Politikoetan lizentziaduna zara. Zergatik politika?\nNire bizitzarekin zer demontre egin jakiteko. Politiketan baino lehenago Zuzenbidean matrikulatu nintzen. Aitak hori egin zuen eta uste nuen ongi joanen zitzaidala. Baina ez nuen denbora gehiegi behar izan oker nenbilela ikusteko. Fakultatean izugarri gaizki pasatu nuen, Zuzenbideko klaseetan egon beharrean filmotekan pasatzen nuen eguna. Uste dut birus antzeko bat intseminatu zitzaidala, eta horrek ekarri ninduen musikara. Zuzenbidea utzi nuen, noski. Teoriatik praktikarako urratsa egin nahi izan nuen eta mundua aldatzeko baliabideak ezagutu nahi nituelako matrikulatu nintzen Zientzia Politikoetan.\nHala ere, ikasketek ez zuten oinarrian zenuen beharra asetu. Arteak zenbateraino lortu du hori?\nPolitikak ezin du mundua aldatu. Bizitzeko baldintzak eraldatu ditzake, agian, baina munduaren eraldaketa, funtsean, artearen esku dago. Erlijioak ere alda dezake mundua, okerrera bada ere. Artea konbikzio bat da, mundua begiratzeko modu bat eta, politikak ez bezala, pertsona gisa eraldatu nau mundua eraldatzeko baliabideak ematen dizkidalako.\nErrazagoa al da zu aldatzea mundua aldatzea baino?\nOrain argi dut ez naizela politikarako jaio. Prozesu artistikoaren bitartez nire burua eta nire ingurukoena ezagutzeko interesa izan dut beti. Formak maneiatzeko interesa. Zenbait formek kezkatzen naute eta bidaltzen dizkidaten mezuak ulertzen saiatzen naiz. Formekin jolastuta, kantak sortzen ditut. Nire izaeraren marrazki bat egiten dute kantek, zer izan nahi dudan edo zer ezin dudan izan erakusten didate. Prozesu hori ulertzeak izugarri aldatu nau eta argi dut politikaren bidetik jarraitu izan banu eraldaketa hori ezinezkoa litzatekeela.\nNola ikusten duzu egungo politika?\nBizitzak musikara bideratu nau, eta urteak pasatu ahala konturatu naiz politika erlatiboki interesatzen zaidala. Kaka gehiegi du gaur politikak eta erakargarritasuna galdu du. Bidean dauden hamar talibanen artean idealista erromantiko bakarra aurki dezakegu. Baina ez dut topikoetan erori nahi, ez dut politika pikutara bidaltzen eta musikariek egiten duguna hoberena dela baieztatzen duten horien mailan gelditu nahi.


Estropezu egin al zaizu? | Martech Zone\nAsteazkena, abendua 31, 2008 Igandea, urria 4, 2015 Douglas Karr\nHemen irakurle izan bazara pixka bat, badakizu StumbleUpon maiteminduta nago. Nire blogak lortzen jarraitzen du bisitari kopuru handia Stumbleupon bidez.\nOro har, jendeari ez zaio gustatzen StumbleUpon bezalako guneetan zure orriak norberak sustatzea. Nik iraganean nire mezuak bidali ditut - baina gutxitan. Argitalpena eztabaidagarria dela uste badut edo bere eraginagatik arreta handia lor dezakeela, neure burua estropezu dezaket. Bestela, espero dut besteei orrialdea gustatuko zaizkiela eta erpuru bat ematea.\nHori bai, ez dago gaizki atzera egitea eta beste batzuk zure webgunean dagoeneko estropezu egin duten orrialdeei erpurua ematea. StumbleUpon-en zure domeinua edo webgunea bilatzen saiatzen bazara, haien bilaketa nahiko errukigarria dela eta erabiltzaileek betetzen dituzten etiketetara mugatuta dagoela ikusiko duzu.\nBigarren oharra: StumbleUpon banintz, guztiz egingo nuke inplementatu Google Bilaketa pertsonalizatua diru-sarrera iturri gisa.\nGoogle erabiliz, ordea, erraz aurki dezakezu zure webguneko orrialdeetan zein estropezu egin diren, boto gehiago eman ahal izateko! Nire blogerako, honako hauek bilatzen ditut:\ngunea: stumbleupon.com martech.zone\nHonek beste batzuek estropezu egin duten orrien zerrenda ematen dit, beste bozketa bati aurre egin ahal izateko. Norberaren zerbitzura? Agian - baina oker dagoen norabidean jotzen dut, beste norbaitek jada postua estropezu egitea merezi baitu.\nStumbleUpon-en bazabiltza, ziurtatu gehitu lagun gisa.\nDec 31, 2008 at 11: 27 AM\nEskerrik asko mezu honengatik. Aurretik egiten saiatu nintzen baina ez nuen Google sintaxia zuzena edo antzekoa lortu. Eta arrazoi duzu; StumbleUponek bilaketa gaitasunak hobetu beharko lituzke. Uste dut oso ona izango litzatekeela StumbleUponek zure blogak aldarrikatzen utziko balitz, norbaitek zure webgune bat estropezu egin duenean eguneratze batera harpidetu zaitezke.\nGoogle-k ez ditu nire webgunera SUra bidalitako orrialde guztiak hauteman.\nZuk bezala, biziki sinesten dut SUan, nire blogean trafiko handiena ematen baitu.\n2 urtarrilak 2009 3: 13ean\nKontu batean izena eman berri dut, denek diote trafikoa bideratzeko modu bikaina dela. Nire profilean nabigatzen ari nintzen eta hasteko arazoak ditut, pixka bat nahasia dirudi. Gidalibururik gomendatzen al duzu hobekien hasteko eta nola funtzionatzen duen ikusteko eta irakurtzeko?\n3ko azaroaren 2009an, 10: 09an\nEskerrik asko, zure google sintaxia oso erabilgarria izan da. Badirudi SU-n mezu gutxi ditudala, trafikoa ez ikustea 🙁\nNov 4, 2009 4: 00 AM\nStumbleUpon benetan aprobetxatzeko, ziurtatu bertan sartu eta astean zenbait aldiz erabili topatzen dituzun guneak kalifikatzeko. Profil ona osatzen duzunean, zure eragina hobetuko dela uste dut. Ez, ordea, zure webguneak estropezu! Hori neurri handi batean ez da kontuan hartuko.


Kolonizatzailea zu zara | Kultura | Berria\nKolonizatzailea zu zara\n2020ko urtarrilak 14\nEmakume artistentzako deialdi ireki batera bidali zuen Daniela Ortizek lan kontzeptual hura: Es de puta madre ser mujer esaten zuen esaldi errotulatua. Hain gustuko izan zuten antolatzaileek, ezen erakusketaren berri ematen zuen postalean jarri baitzuten. Zurbil geratu ziren, ordea, Ortizek aretoan postalari ondoan askoz handiagoa zen beste esaldi bat gehitu zionean: ESPAÑOLA, BLANCA Y DE CLASE MEDIA esaten zuen osagarriak.\n2009an izan zen, orain 11 urte. Eta nago emakume etorkin, arrazializatu eta klase baxuko gehienek badutela hamaika urtez euren injustiziaren berri ematen egotearen sentsazioa, guk entzungor jarraitzen dugun bitartean. Eta ez soilik gizonak, ez soilik enpresari kapitalistak, ez soilik politikariak: emakume zuri eta klase ertainekook, feministok, eta edozein lurraldetan sartzeko arazoak ematen ez dizkigun pasaportea dugunok, geure identitatearekin bat ez etorri arren, bidaiatzeko tresnatzat erabiltzeari uko egiten ez diogunok.\nBartzelonako Virreina aretoan du Ortizek atzera begirako erakusketa ikusgai. Manuel Amatek, Castellbelleko markesak enkargatu zuen eraikina, Peruko erregeordea zenean. Hura hildakoan, emaztea geratu zen bertan bizitzen; hortik izena. Perukoa da Daniela Ortiz, baina bere bizitza, Perun zein Bartzelonan, ez da erreginaorde harena bezain erosoa izan. Bere lanetan emakume, arrazializatu, migratzaile eta pobre direnen bizipenak islatu ditu, askotan bere burua aztergai duela.\nIntersekzionalitateak leku handia hartu du azken urteotan feminismoan; teoriaren esparruan, esango luke Ortizek. Onartu behar dut hasierako lanetan, Peruko familia aberatsen etxeetan neskameen gelen tamaina ugazaben gelekin konparatzen zituenean, aise enpatizatu nuela Ortizekin, halako bizimoduak arrotz zein kritikagarri zaizkidalako. Baina iritsi nintzen garai kolonialeko pintura mota bat imitatuz egungo gizartearen kastak irudikatzen zituen lanera, eta errotik aldatu zen sentipena.\nHain zuzen, kasten artean feminista zuriak geunden, arrazializatuen borrokak baztertzen ditugula leporatuta; akademikoak geunden, kolonizatutako lurraldeetako terminologiak geureganatu eta monopolizatzen ditugula adierazteko; eta abertzaleak geunden (euskaldunak, galegoak eta katalanak), Espainiaren kolonizazio kulturala ikusten dugun arren, historikoki logika kolonizatzaile berbera baliatuz beste lurraldeetatik onura ekonomikoa atera dugula onartzeko orduan itsu garenak.\nHalakoen aurrean, zalantza sortzen zait: zer egin behar dut? Edo hobe, zer egin behar dut ez nire kontzientzia zuritzeko, baizik eta hierarkia hauekin apurtzeko? Argi dago neure pribilegioak ahoz onartzearekin ez dela nahikoa; eta argi dago lanketa bat behar dugula ere, eta kolektiboa bada, hobe.


Kapitalismo heteropatriarkalari planto!, bizitzak erdigunera! - leihoa.info\nAreetako manifestazioaren azken adierazpena I Mugimendu feminista\nLortu dugu! Lortu dugu Areeta kolapsatzea. Goizean zehar, herri, auzo, ikastetxe eta lan-zentru bakoitzean borrokatu gara eta orain, hemen, denok Areetako kaleak emakumez*, trans eta bollerez bete ditugu!\nIzenei izana emateko boterea daukatenek erabaki zuten zer den lana, zer den langile izatea, zer den emakume izatea, zer den publikoa eta zer pribatua. Funtsean, zer den eta zer ez den. Erdigunea bera definitu zuten, eta ebatzi zuten bertan nortzuk kabitzen ziren eta nortzuk ez ginen kabitzen. Gaur periferiak zentrora etorri gara eta elkarrekin ahaldundu gara, boteretu egin gara! Gaur beste urrats bat eman dugu: indarrak batuz, sareak eraikiz eta aliantzak indartuz!\nPlanto egin diogu zapaltzen gaituen sistemari! Desjabetzen gaituen kapitalismoari, herri eta pertsonen hierarkian sakontzen duen kolonialismoari, harreman eta gorputz eredu bakarra inposatzen digun heteroarauari edota eguneroko eraso matxistekin kolpatzen gaituen patriarkatuari. 2018an 7 emakume erail dituzte Euskal Herrian. Ez dugu onartzen gutako bat ere gehiago erailtzea. Gora autodefentsa feminista!\nGaur ez gaude guztiok, emakume asko falta dira: erail dituztenak, kartzelan daudenak, edota bere esplotazio egoeragatik lana utzi ezin izan dutenak… Zuengatik, guztiongatik gaude gu hemen! Doakie hemendik gure besarkada beroa!\nEmakumeak gara, etxeko langileak, talde feministetako militanteak, eskolan umeak jasotzen ditugunak, gurasoak zaintzen ditugunak, langile prekarizatuak, baserritarrak, emakume migratuak, bollerak, ikasleak, pentsionistak, transak, ama damutuak eta baita haien amatasunarekin pozik daudenak, heteronormatibitatearen desertoreak… Sistema kapitalista heteropatriarkalak zapaltzen gaituen horiek guztiak gara gu eta elkarrekin garaiezinak gara!\nGarai larri eta gordinak bizi ditugu: ultra eskuinaren gorakada, kapitalismoa autoritarioaren berrarmatzea, bizi baldintzen prekarizazioa, borroka sozialen kriminalizazioa, feminizidio sistematikoa edota errefuxiatuen genozidioa. Baina guk argi daukagu: alternatibak eraikitzeko eta konfrontaziorako frontea da Mugimendu Feminista Euskal Herrian.\nBizitzak erdigunean jarriko dituen jendarte eredu berri bat eraiki behar dugu! Bizitza sostengatzeko ardura eta zaintza lanen ardura kolektiboa eta publikoa izango den sistema berri bat. Guztiontzat bizigarria izango den bizitza bat ziurtatuko duen sistema bat. Gure lurraldeen eta gorputzen burujabetzan oinarrituko den sistema bat. Lana eta aberastasuna modu justuan birbanatuko dituen sistema bat. Eta beldurrik gabe, aske biziko garen mundu bat! Gora Euskal Herria Feminista!\nIraultza feminista dator! Jar ditzagun bizitzak erdigunean!\nZorionak! Historiaren kapitulu berri bat idazten ari gara, eta oraingoan inork ez digu gurea den protagonismoa lapurtuko!


Emaitza oparoak 50 metroko sarian | Izarraitz Igeri Elkartea\n← 50 M-TAKO PROBEN FINALETAKO SERIEAK. LEGAZPI\nGipuzkoako Neguko Txapelketa, Tolosan →\nEmaitza oparoak 50 metroko sarian\nAsteartea, 2015 martxoa 10 atalean izarraitzie -k publikatua\nTaldeko txikienak eskolarteko 50 metroko proben txapelketako finalean izan ziren igandean, Legazpin. Azpeititik 23 igerilari joan ziren (Nagore Kerejeta baja izan zen azken unean), eta igerilari bakoitzak 50 metroko tximeleta, bizkar, bular edo estilo libreko proba batean hartu zuen parte. Horietatik zortzi igerilarik gainera, 4×50 metro libreko erreleboetan ere aritu ziren.\nBeste behin, estilo desberdinetan oso ondo moldatzen direla erakutsi zuten Izarraitzeko gaztetxoek eta nabarmen ikusten da, irailetik hona asko hobetu dutela. Horren harira, emaitza oso onak lortu zituzten: bakarkako probetan, urrezko bi domina, zilarrezko bat eta brontzezko lau domina. Dominik lortu ez zuten igerilariak ere podiumetik oso gertu ibili ziren. Gainera, kontuan hartu behar da Gipuzkoako igerilari onenak zeudela Legazpiko Txapelketan.\nBakoitzaren postuak honako hauek izan ziren:\n2006. urtekoetan. 50 metro libre: Unai Perea (6.) eta Elene Sudupe (7.). 50 metro bular: Hodei Juaristi (9.) eta Julen Artetxe (10.).\n2005. urtekoetan. 50 metro bizkar: Doltza Oiartzabal (1.), Nora Uria (6.), Alaitz Mendizabal (10.) eta Iker Gabilondo (12.). 50 metro bular: Maier Lizarzaburu (1.) eta Nerea Urbieta (5.). 50 metro libre: June Berasategi (3.).\n2004. urtekoetan. 50 metro tximeleta: Iker Aizpuru (3.) eta Arantxa Sudupe (4). 50 metro bizkar: Uxue Etxeberria (2) eta June Zubizarreta (7.). 50 metro bular: Elena Otaegi (4.), Mikel Perea (6.) eta Alaia Juaristi (12.). 50 metro libre: Intza Odriozola (3.), Maialen Aiertza (7.), Ilazki Odriozola (9.) eta Elene Aranbarri (10.).\n2003. urtekoetan. 50 metro tximeleta: Olatz Azpiazu (3.).\nErreleboetan, benjaminak 3. postuan sailkatu ziren eta alebinak, berriz, 9. postuan.\nAzkenean, txapelketako sailkapen orokorrak egin ziren eta igerilari bakoitzak lortutako puntuak batu eta gero, Izarraitzeko neskek lehen postua lortu zuten. Mutilek, berriz, 11. postua eta sailkapen bateratuan (neskak eta mutilak) 4. postua lortu zuten Izarraitzekoek.\nEskolarteko 50 metrotako proben sariko behin behineko EMAITZAK. Legazpi\nTxapelketa hasi aurreko aurkezpen bideoa:\nPost hau KZL, Txapelketak atalean publikatu zen. Gogokoetara gehitzeko lotura iraunkorra.


Sagardoaren Lurraldeak ateak ireki dizkie autokarabanaz eta furgonetaz bidaiatzen dutenei - Sagardoaren Lurraldea\nSagardoaren Lurraldeak ateak ireki dizkie autokarabanaz eta furgonetaz bidaiatzen dutenei\nAbu 24, 2018 Esperientziak, Sagardotegiak, Turismoa 0 comments\nAstigarraga, Hernani eta Usurbil artean kokatuta dagoen Sagardoaren Lurraldeak Euskal Herrira autokarabanaz edo furgonetaz iristen diren bidaiariei zuzendutako informazio kanpaina abiatu du, “etxea gainean” daramatela euskal sagardoaren kulturan murgildu nahi dutenei xehetasun praktiko ugari eskiniz. Modu honetan, aparkaleku, piknik-gune, sagardotegi eta esperientzia turistiko ezberdinen informazioa jarri dute gurpil gainean bidaiatzen dutenen eskura.\nSagardoaren Lurraldea Euskal Herriko sagardoren inguruko esperientzia turistikoak eskaintzen dituen erakundea da, eta autokrabana nahiz furgonetan iristen diren bidaiariei begirako kanpaina abiatu du, euskal sagardoaren kultura gertutik ezagutu nahi duenarentzako informazo praktikoa eskainiz.\nModu honetan, Sagardoaren Lurraldeak erraztasunak eskaini nahi dizkie “etxea gainean” daramatela iristen diren bidaiariei, bertan eskaintzen dituzten esperientziak bizi ahal izateko. Horien artean, Sagardoetxea Museora bisit gidatua eta sagardotegiko ohiko otordua batzen dituena da www.sagardoarenlurraldea.eus webgunean eskintzen dituztenen artean arrakastatsuena.\nBidaiarien eskura jarri dituzten xehetasunen artean, autokarabana eta furgonetentzako aparkaleku egokiak daude, Sagardoaren Lurraldera bisita egin ahal izatea errazteko, nola Astigarraga, Usurbil eta Hernaniko inguruetan hala Donostian. Gainera, aldez aurretik erreserba eginda gisa honetako ibilgailuentzako aparkaleku egokia duten sagardotegien inguruko informazioa ere eskaintzen du.\nModu honetan, garraiobide horietan iristen diren bidaiariek euskal sagardoaren kulturan murgiltzeko aukera egokiena hauta dezakete, autokarabana hiriburuan utzi ondoren garraio publikoan nahiz bizikletaz gerturatuz, baita beren ibilgailu propioan ere.\nEkimen honekin, Sagardoaren Lurraldeak “camper” delako ibilgailuetan iristen diren bidaiariak erakarri nahi ditu, gero eta gehiago baitira mota honetako bisitariak. Gainera, bidaiari hauek Sagardoaren Lurraldeak eskaintzen dituen gisako esperientziak bizitzeko ohitura dute.\nJarduera guztien artean, Sagardoetxea Museoko bisita gidatua eta sagardotegiko otordua eskaintzen dituena da arrakastatsuena. Izan ere, bisitariari euskal sagardoaren ekoizpen eta kulturari buruz gehiago jakitea ahalbidetzen dio, ondoren sagardotegira joan eta ikasitakoa praktikan jarri ahal izateko, txotx-aren errituaz eta ohiko menuaz gozatuz. Bestalde, haurrentzako eskaintza zabala ere badute, autokarabanan edo furgonetan ez ezik familiarekin bidaiatzen dutenentzat pentsatutakoa.\nIbilgailua ordu batzutan aparkatuta utzi nahi dutenentzat, Sagardoaren Lurraldeak Sagardoetxea Museora bizikletaz gerturatzeko aukera ere eskaintzen du, Donostiako Alde Zaharren kokatua dagoen Go Local enpresarekin elkarlanean.\nSagarbike esperientziaren bitartez, Gipuzkoako hiriburuan bizikleta alokatu daiteke eta Sagardoetxea Museora gerturatu, 20 kilometro inguruko joan etorriko itzulia eginez Urumea ibaiertzean barrena. Esperientzia museoko bisita gidatuarekin eta sagardo, pintxo eta sagarraren beste eratorri batzuen dastaketarekin osatzen da.\nKontsulta ezazu Sagardoaren Lurraldea autokarabanan ezagutzeko gure gida


China Daminozide (B9) fabrika eta hornitzaileak | Lemandou\nDaminozida azido succinic landareen hazkundearen erregulatzaile mota bat da, egonkortasun handia duena. Alkaliak Daminozidaren eraginkortasunean eragingo du, beraz, ez da egokia beste agentia batzuekin (kobrezko prestakinak, olio-prestakinak) edo pestizidekin nahastea.\nCAS zenbakia 1596-84-5 Pisu Molekularra 160,17\nMolekularra C6H12N2O3 Itxura Kristal hauts zuria\nGarbitasuna % 99,0 min. Urtze Puntua 162-164 °C\nPizteko hondarra % 0,1 gehienez. Lehortzean galera % 0,3 gehienez.\nDaminozidak landareen hazkundea atzeratu dezake, lurretik kimuen eta hostoen hazkundea galarazi, hostoen klorofila edukia handitu, tuberkuluen hedapen-tasa handitu eta tuberkuluen hedapena bultzatu dezake.\nDaminozidak zelula zatiketa prebenitu dezake, zelula luzapena galarazi, landare nanoak, kakahueteen lehortearen erresistentzia hobetu, fruta arbolak aldez aurretik loratu, fruitu ezarpen tasa handitu eta uzta aurretik fruta jaistea eragotzi. Landareek xurgatu ondoren, Daminozidak giberelina endogenoaren biosintesia eta landareetan auxina endogenoaren sintesia inhibi dezake. Funtzio nagusia adar berrien hazkundea inhibitzea da, internodoen luzera laburtzea, hostoen lodiera eta klorofilaren edukia handitzea, loreen jaitsiera saihestea, fruta-ezarpena sustatzea, erroen eraketa induzitzea, sustraien hazkundea suspertzea eta hotzarekiko erresistentzia hobetzea. Daminozida landarearen sustraien, zurtoinen eta hostoen bidez sartzen da gorputzera. Propietate sistemiko eta eroale onak ditu. Kaltetutako zatira eramaten da mantenugaien fluxuarekin. Hostoetan, Daminozidak palisade ehuna luzatu dezake eta ehun belakia askatu, klorofilaren edukia handitu, hostoen fotosintesia hobetu. Landarearen goialdean meristema apikalaren mitosia inhibitu dezake. Zurtoinetan, internodoen distantzia laburtu eta adarraren luzapena galarazi dezake.\nDaminozidak landareen hazkundea galarazi dezake eta laburtasuna sustatu loreak eta fruituak eragin gabe. Laboreekiko hotzarekiko tolerantzia eta lehortearekiko tolerantzia areagotzearen ondorioak ditu, loreak eta frutak erortzea ekiditen du eta fruituaren etekina eta etekina sustatzen ditu.\nAurreko: Gibberellina (GA 4 + 7)